سه‌ر شووشتنی ساوای خزه له‌وانه‌یه که‌مێک گرانبێت، هه‌رچه‌نده ساوایه‌که‌شت له‌وانه‌یه زۆر حه‌زی لێنه‌کات. به‌ڵام پێویسته هێمن بیت، پاش چه‌ند جارێک له شووشتن هه‌ردووکتان هه‌ست به مرتاحی ده‌که‌ن له کاتی سه‌ر شووشتن. لێره قۆناغ به قۆناغ بنچینه‌کانی سه‌ر شووشتنی ساوا ده‌خرێته ڕوو.\nساوایه‌که‌م چه‌ند پێویستی به سه‌ر شووشته‌نه؟\nپێویست ناکات هه‌موو ڕۆژێک سه‌ری ساوایه‌کت بشۆیت، له ڕاستی دا سه‌ر شووشتنی ساوایه‌که‌ت چه‌ند جارێک له هه‌فته‌یه‌ک وا ده‌کات پێستی وشک بێت. زوو خاوێن کرنه‌وه‌ی ساوا دوای خۆ پیس کردن یاخود زوو گۆڕینی حفاضة زۆر گرنه‌گه به‌مه‌ش تۆ ئه‌و جێگایانه خاوێن ده‌که‌یه‌وه که پێویستیان به خاوێن کردنه‌وه هه‌یه. بێجگه له شوێنی حفاضة، ده‌م و چاو و ملیش گرنگن بۆ پاک ڕاگرتن و خاوێن کردن.\nگه‌رماوی ئیسفه‌نجی پێویسته بۆ منداڵی له گه‌رماوی ئیسفه‌نجی ئه‌مانه‌ی خواره‌وه پێویسته؛\nشوێنێکی گه‌رم، جا ژووری سه‌رشووشتن بێت یاخود شوێنی تر، مێزێک یاخو جێگای نووستن دابنێ یاخود به‌تانیه له‌سه‌ر زه‌وی ده‌تواندرێت به‌کاربهێندرێت بۆ دانانی ساوایه‌که له‌سه‌ری، به‌ڵام ده‌بێت شوێنه‌که باش گه‌رم بێت.\nبه‌تانیه‌کی نه‌رم یاخود خاولیه‌ک نه‌رم داده‌ندرێت بۆ ئه‌وه‌ی ساوایه‌که‌ی له‌سه‌ر دابندرێت.\nقاپێکی پلاستیکی بۆ هه‌ڵگرتنی ئاو له ناویدا؛ هه‌ندێکی ئاوی گه‌رم له ناو قاپێکی پلاستیکی دابنێ، بۆ زانینی ساردی و گه‌رمی ئاوه‌که به ده‌ستی خۆت تاقیبکه‌ره‌وه.\nچه‌ند پێویستیه‌ک پێش ئه‌وه‌ی ده‌ست به سه‌رشووشتن بکه‌ی؛ پارچه په‌ڕۆکێک بۆ شوشتن، خاولیه‌ک، تۆپێک په‌مۆ، که‌مێکی شامپۆی ساوا، سابوونی ساوا، ووشکه‌ره‌وه، حفاضةیه‌کی خاوێن، جل و به‌رگ.\n- چۆنیه‌تی کردنی گه‌رماوی ئیسفه‌نجی؛\nجل و به‌رگ له‌به‌ر ساوایه‌کت بکه‌وه، له‌ناو خاولیه‌ک لوولی بده. کاتێک ئاماده بووی بۆ شووشتن، ساوایه‌که‌ت له‌سه‌ر پشت دابنێ له‌سه‌ر ئه‌و جێگایه‌یی کا ئامادده کردیه. ئه‌و پارچه په‌ڕۆکه‌ی که بۆ شووشتن ئاماده‌ت کردیه ته‌ڕی بکه و بیکوشه، پاشان ده‌م و چاوی ساوایه‌که‌ت پێی ته‌ڕ بکه. پێویست ناکات سابوون به‌کار بهێنی. به په‌مۆ پێلووه‌کانی ساواکیه‌که‌ت خاوێن بکه‌وه.\nئاوی ساده به‌سه بۆ سه‌ر شووشتنی ساوا، به‌ڵام ئه‌گه‌ر ساوایه‌که‌ت بۆنی ناخۆش بووو یاخود پیس بوو، ئه‌وا سابونی ساوا به‌کاربهێنه. گرنگیه‌کی باش بده به بن هه‌نگڵ و قۆڵه‌کان و پشتی گوێیه‌کان و ده‌وروبه‌ری مل وه هه‌روه‌ها جێگای حفاضة. هه‌روه‌ها نێوان په‌نجه‌کانی ده‌وست و پێ باش بشۆ. بۆ ئه‌وه‌ی ساوایه‌که‌ت گه‌رم بپاڕێزی، ته‌نها ئه‌و شوێنه به‌ده‌ربێخه که ده‌ته‌وێت بیشۆی.\nئایه پێویست ده‌کات قژی ساوا بشۆردرێت؟\nبه‌ڵی، ئه‌گه‌ر پیس دیار بوو. مل و سه‌ری ساوایه‌که‌ت باش بگره، پاشان دڵۆپێک له شامپۆی ساوا بخه‌ره سه‌ر قژی ساوایه‌که‌ت، به‌هۆی ئه‌و په‌ڕۆکه‌ی که بۆ شووشتن ئاماده‌ت کردبوو بڵاوی بکه‌وه و بیشۆ.\nچ جۆره حه‌وزێک باشه بۆ ساوا؟\nکاتێک ساوایه‌که‌ت ورده ورده گه‌وره‌ده‌بێت، ده‌ده‌چێت له گه‌رماوی ئیسفه‌نجی. ئا لێره‌دا چه‌ند ڕێگایه‌کی تر ده‌بێت بۆ شووشتن. له وڵاتی ئێمه‌دا زۆربه‌ی دایکان ته‌شتێکی پلاستیکی به‌کار دێنن، به‌ڵام له وڵاتانی پێشکه‌وتوو جۆره حه‌وزێکی پلاستیکی هه‌یه که تایبه‌ت دروست کراوه بۆ سه‌رشووشتنی ساوا له ناویدا، هه‌روه‌ها له وڵاتانی پێشکه‌وتوو هه‌نێک له دایکان حه‌وزی باڵۆنی پڕ له هه‌وا به‌کاردێنن.\nسه‌لامه‌تی زۆر گرنگه نه‌ک زۆری حه‌وز، پێش ئه‌وه‌ی ده‌ست به سه‌رشووشتن بکه‌ی پێویستیه‌کانی سه‌رشووشتن ئاماده بکه. به‌رده‌وام ده‌ستێکت له‌سه‌ر ساوایه‌که‌ت بێت، هه‌رگیز بێئاگا نه‌بیت له ساوایه‌کت.\nچه‌ند ئاو پێویسته بخرێته ناو حه‌وزی سه‌رشووشتن؟\nته‌نها چه‌ند سانتیمه‌ترێک له ئاوی گه‌رم.\nپله‌ی گه‌رمی ئاوه‌که چه‌ند بێت؟\nئاوی گه‌رم پێویسته. بۆ ئه‌وه‌ی نه‌هێلین ساوایه‌که تووشی هه‌ڵقڵێشانی پێستی بێت. ئا لێره‌دا پێویست گه‌رمی پێوێک بخرێته ناو ئاوه‌که، نابێت ئاوکه پله‌ی گه‌رمی له 48 زیاتر بێت. به‌به‌رده‌وام چاودێری پله‌ی گه‌رمی ئاوه‌که بکه به ده‌ستی خۆت پێش ئه‌وه‌ی به‌کاری بهێنی بۆ شووشتنی ساوایه‌که‌ت. هه‌روه‌ها ئه‌و شوێنه‌ش که ساوایه‌کتی تێدا ده‌شۆی پێویسته تاڕاده‌یه‌ک گه‌رم بێت\nباشتری ڕێگه چۆنه بۆ گرتنی ساوا له ناو حه‌وز یاخود ته‌شتی شووشتن؟\nسه‌ر و پشتی ساوایه‌که‌ت بگره به مه‌چه‌ک و ده‌ست (ژماره 1). کاتێک پێشه‌وه‌ی ساوایه‌کت خاوێن کرده‌وه، ساوایه‌که‌ت به‌روه پێشه‌وه بچه‌مێنه‌وه بۆ خاوێن کردنه‌وه‌ی به‌شی پشته‌وه‌شی (ژماره 2). بۆ شووشتنی قژ (ژماره 3).\nئایا پاش سه‌ر شووشتن، چه‌ورکردنی ساوا باشه؟\nنه‌خێر، زۆربه‌ی ساوایه‌کان پێویستیان به چه‌ور کردن نیه. له ڕاستیدا ڕۆن یاخود مه‌لحه‌م له‌وانه‌ی ببێته هۆی هه‌ڵقرێشانی پێست، چونکه ئه‌م چه‌وریه ده‌بێته هۆی گرتنی ڕێژه‌نه ئاره‌قه‌یه بچوکه‌کان.\nئایا به‌یانیای یاخود ئێواره‌ن باشتره بۆ شووشتنی ساوا؟!\nئه‌مه ده‌وه‌ستێته سه‌ر تۆ، چ کاتێک بوارت هه‌یه بۆ ئه‌وه‌ی به خێرا ئیشه‌که نه‌که‌ی و له‌سه‌رخۆ بیکه‌ی، بۆ ئه‌وه‌ی هیچ تووشی پچڕان نه‌بیت له کاتی شووشتن.


یەك دۆلار بەرامبەر بە 25 هەزار لیرەیە\nبەیانی ئەمڕۆ جارێكی تر خۆپیشاندان لە لوبنان دەستی پێكردەوە، لە بەیروتی پایتەخت‌و شارەكانی تر خۆپیشاندەران رێگا سەرەكییەكانیان گرتووە.\nئاوێنە: ئەم خۆپیشاندانە بەهۆی خراپی دۆخی بژێوی‌و دابەزینی بەهای لیرەی لوبنانییە لەبەرامبەر دۆلاری ئەمریكی.\nبانگەواز بۆ خۆپیشاندان لە تۆڕە كۆمەڵایەتییەكانەوە راگەیەندرا، داوا كرا رێگا سەرەكییەكان دابخرێن، بەڵام تائێستا ناسنامەی ئەوانەی بانگەوازی خۆپیشاندانەكەیان كردووە نادیارە.\nلە بانگەوازەكەدا بۆ خۆپیشاندان هاتووە" بەهۆی بارودۆخی ئێستای وڵات‌و بەرزبونەوەی نرخی دۆلار، دۆخی سەختی ئابوری‌و تەندروستی گەیشتوەتە بنی دۆزەخ، سبەینێ دوو شەممە رێگاكان دەگیرێن".\nگرتنی رێگاكان یەكێكە لەو شێوازانەی ناڕەزایەتیی لەدوای قەیرانی داراییەوە لە ساڵی 2019وە لە لوبنان پەیڕەو دەكرێت.\nچەند رۆژێكە بەهای دراوی لوبنانی توشی داڕمان هاتووە، بەجۆرێك نرخی یەك دۆلار بەرامبەر لە (25 هەزار) لیرەیە، ئەمە لەكاتێكدایە بەر لە دوو ساڵ یەك دۆلار بەرامبەر بە (هەزارو 500) لیرە بوو.\nلەگەڵ داڕمانی رێژەی زیاتر لە 90%ی بەهای لیرەدا لەبەرامبەر دۆلار بە درێژایی دوو ساڵی رابردووە، توانای كڕین لای هاوڵاتیانی لوبنانی پاشەكشێی گەورەی كردووە‌و كەمترین ئاستی كڕێ لەم وڵاتە بۆ خوار 30 دۆلار دابەزیوە.\nپێكهێنانی كابینەی نوێی حكومەت بە سەرۆكایەتی نەجیب میقاتی لە مانگی سێپتێمبەری رابردوودا نەبووە هۆی راگرتنی داڕمانی بەردەوامی نرخی لیرە، سەرباری ئەوەی كابینە نوێیەكە كۆتایی بە ماوەی چەند مانگێك لە ئیفلیجی سیاسی لوبنان هێنا.\nماوەی زیاتر لە مانگێكە حكومەتی لوبنان هیچ كۆبونەوەیەكی نەكردووە، حزبوڵا‌و هاوپەیمانەكانی بایكۆتی كۆبونەوەكانی حكومەتیان كردووە، ئەمەش پەیوەندیدارە بە كەیسی لێكۆڵینەوەكان لە تەقینەوەكەی 2020ی بەندەری بەندەری بەیروت‌و داوای دەستلەكاركێشانەوەی لیژنەی لێكۆڵینەوە دەكەن‌و دەڵێن لیژنەكە دۆسیەی تەقینەوەكەی بە "سیاسی" كردووە.\nلێدوانێكی جۆرج قەرداحی وەزیری راگەیاندنی حكومەتی لوبنانیش، وڵاتی توشی قەیران كردووە لەگەڵ سعودیە‌و وڵاتانی تری كەنداوی عەرەبیدا، ئەمەش دۆخەكەی هێندەی تر ئاڵۆز كردووە.\nئێستا لوبنان بە دۆخێكی ئابوری سەختدا گوزەر دەكات، دۆخێك كە بانكی نێودەوڵەتی بە خراپترین حاڵەتی داكشانی ئابوری لە مێژووی هاوچەرخدا وەسفی دەكات، سەرچاوەی ئەم داكشانە ئابورییە گەورەیەش گەندەڵی‌و خراپ بەڕێوەبردنە لەماوەی چەند دەیەی سیاسی رابردوودا.\nنەوت بەرزترین نرخی لە حەوت ساڵی رابردودا تۆماركرد


بریارێكی قورس له باره‌ی رۆڵاند گارۆسه‌وه ده‌رچوو\n:: PM:01:32:08/04/2021 \nفیدراسیۆنی تێنسی فڕه‌نسا ئه‌مڕۆ پێنجشه‌م رای گه‌یاند، پاڵه‌وانیه‌تیی كراوه‌ی فڕه‌نسا "رۆڵاند گارۆس" بۆ ماوه‌ی هه‌فته‌یه‌ك دواده‌خرێت.\nبڕیار بوو پاڵه‌وانیه‌تییه‌كه له 23ی ئایاری ئه‌مساڵ ده‌ست پێ بكات، به‌ڵام به گوێره‌ی ئه‌م بڕیاره نوێیه‌ی فیدراسیۆنی فڕه‌نسا، له 30ی ئایار ده‌ست پێ ده‌كات و له 13ی حوزه‌یران كۆتایی دێت، ئه‌مه‌ش دوو هه‌فته پێش ده‌ستپێكردنی پاڵه‌وانیه‌تیی وێمبڵدۆنه له به‌ریتانیا.\nبڕیاری دواخستنه‌كه، وه‌ك فیدراسیۆنه‌كه ئاماژه‌ی پێداوه، به هۆی كاریگه‌رییه‌كانی بڵاوبوونه‌وه‌ی ڤایرۆسی كۆرۆنایه له فڕه‌نسا.\nپاڵه‌وانیه‌تیی رۆلاند گارۆس، كه یه‌كێكه له چوار پاڵه‌وانیه‌تییه گه‌وره‌كه‌ی فیدراسیۆنی تێنسی جیهانی، كه به گراند سلام ناسراون، ساڵی رابردووش بۆ ماوه‌ی چوار مانگ دواخرا، دواتر به ئاماده‌بوونی ژماره‌یه‌كی دیاریكراوی جه‌ماوه‌ر به‌ڕێوه چوو.\nرۆناڵدۆ گارۆس له‌سه‌ر یاریگه‌ی گڵ "خۆڵ" ئه‌نجام ده‌درێت و تا ئێسته رافائیل نادالی تێنسزانی ئیسپانی، زۆرترین نازناوی تێدا به‌ده‌ست هێناوه، كه 12 نازناوه، ئه‌مساڵیش به‌ربژێره بۆ بردنه‌وه‌ی نازناوه‌كه.\nرۆلاند گارۆس له ریزبه‌ندی دووه‌مه له ریزی چوار پاڵه‌وانیه‌تییه‌كه‌دا، كه ساڵانه دێنه ئه‌نجامدان.


حەوت ساڵ لەمەوپێش کاوە گەرمیانی شەهید کرا. ئەم مەرگە نەک ئاسایی نەبوو بەڵکو لە هەموو خەسڵەتێکیدا عیساییانە بوو. مەرگی عیسا دەربڕی کۆمەڵێک لە خەسڵەتە کە ئێمە وەک مرۆڤ بۆ ئەوەی ئەخلاقمان هەبێت دەبێت بەردەوام لە ئاگاییماندابێت. عیسا بە دەستی دەسەڵاتداران، لە ڕیزی ئەوانەدا کوژرا کە ستاتۆی کۆیلەیان هەبوو. ئەم کوشتنە بۆ ماوەی هەزار ساڵ مایەی شەرم بوو بۆ هاوەڵانی عیسا. بەڵام کاتێک سنوری کۆیلەو دەسەڵاتدار کاڵ دەبێتە مەرگی عیسا دەگۆڕێت بۆ شانازی.\nکاوە بە دەستی دەسەڵاتداران کوژرا، چونکە داوای مافی گشتی دەکرد. وشەی گەندەڵی وشەیەکی ئێجگار بڵاوە لە زمانی ڕۆژانەی کوردیدا، بەڵام تێگەیشتنی ڕاستەقینە لە دیاریدەکە زۆر لاوازە. کرۆکی ڕەخنە لە گەندەڵی لەو دیدەوە سەرچاوە دەگرێت کە خەڵكی بە گشتی مافی خاوەندارێتیان هەیە، بە لاواز و بەهێزەوە. ئەم خاوەندارێتییە خاوەندارێتی تایبەت نیە، کەس بۆی نیە ماڵی گشتی ببات بۆ خۆی، لە بەر ئەوەی ئازایە، یان دەتوانێت یان لە دەستی دێت، بەڵکو ماڵی گشتی دەبێت بۆ هەموان بێت. ئەم پرۆسەیە لە سیستەمی ماڵی گشتی یان لە شمەکی گشتیدا خۆی دەبینێتەوە. چۆن سامانێک دەبێتە هی هەموان بەبێ ئەوەی ببێتە هی هیچ کەسێک؟ هێشتا سیاسی ئێمە و خەڵكی ئێمە لەم سیستەمە تێنەگەیشتوە.\nلە ئاستی ئەخلاقیدا کۆمەڵگای کوردی هێشتا کۆمەڵگایەکی زاڵم دۆستە. ئەوانەی کە دەتوانن سامانی گشتی ببەن، هەرگیز کێشەی ئەوەیان نیە هەتا سەدان و هەزاران کەس بخەنە دوای خۆیان و بکەنە پیاوی خۆیان. مەرگی کاوە ئالانگاری بۆ ئەم ئەخلاقی زوڵم دۆستییە دروست دەکات. بەڵام هێشتا کاوە نەبوەتە ئایکۆنێکی ئەخلاقی کۆمەڵگای ئێمە. خەڵكی ئایکۆن و سیمبوڵ و قارەمانیان دەوێت، نەک بۆ ئەوەی بیکەن بە نمونە و مۆدیلی ئەخلاقی بەڵکو بە هیوای ئەوەی سودێکی لێببینن. بۆیە پاش مەرگ، کەمینەیەکی کەم نەبێت کەس ویژدانی ناجوڵێت و نقەی لێوەنایەت.\nعیسا و خاچەکەی بنەمای ئەو ئەخلاقەی دامەزراند کە بەخشینی ژیان لە پێناو باوەڕدا یەکێکە لە بەها ئەخلاقییە باڵاکان، ئەگەر ئەو باوەڕە بۆ سودی هەموان بێت. ئەمە سەرەتای ئەو ئەخلاقەیە کە مەرگی هەژاران بە دەستی دەسەڵاتداران نەک ئاسایی نیە بەڵکو کۆتایی دەسەڵاتی دەسەڵاتدارانە. لێرەدا مەبەستم لە دەسەڵات توانایەکی قبوڵکراوە نەک هێز.\nچەند ساڵێک لەمەوپێش، لە سەرمایەکی بێدەنگدا، لە یادی کاوەدا چومە سەر گۆڕەکەی. ژمارەیەک لە کەس و هاوەڵەکانی لەوێ بون. دڵتەنگیەک دایدەگرتیت کە قەڵەم زۆری ماوە بۆ ئەوەی بگاتە بارتاقەی تفەنگ.


بەورەکانی تامیل - ویکیپیدیا\n(ڕەوانەکراوە لە بەبرەکانی تامیلەوە)\nئەم وتارە لەوانەیە پێویستی بە خاوێنکردن ھەبێت تا بگاتە شێوازی ستانداردی نووسین. (بەکارھێنانی ڕێنوێنیە وردترەکانی خاوێنکردن لەبەر چاو بگرە.) تکایە ئەگەر دەتوانی، یارمەتیی پەرەپێدانی ئەم وتارە بدە. لەوانەیە پەڕەی وتووێژ پێشنیاری گونجاوی لە خۆ گرتبێت.\nبەبرە کانی تامیل چیان لەبەسەر ھات.\nھێشتا بەتەواوی روون نییە کە بۆچی پڵنگەکانی تامیل وازیان لەسەربەخۆیی ھێنا،بەڵام ئەمە دوای ئەو شکستە گەورەیە ھات کە لە نێوان ساڵەکانی ٢٠٠٨ و ٢٠٠٩دا توشیان بو.\nھاوپەیمانی نەتەوەیی تامیل رایگەیاندوە کە ئەوان بەفیدراڵییەت رازین و دەیانەوێ دو پارێزگای تامیل نشین ببنە یەک و بەمجۆرەش وازیان لە سەربەخۆیی ھێنا کە ماوەی زیاتر لە ٢٦ ساڵە جەنگی بۆ دەکەن.\nزیاتر لە٣ ملیۆن خەڵکی تامیل لەسریلانکا دەژین و بەشێکی زۆر لە ھاوڕەگەزەکانیشیان لە ھندوستان دەژین.\nکێشەکانی خۆرھەڵاتی ناوەڕاست بە تایبەتی عێراق،\nوایان کردوە کە رای گشتی جیھان کەمتر ئاگادار بێت\nلەوەی کە لە سریلانکا دەگوزەرێت\nڤلۆپیلای پراباکاران فەرماندەی پڵنگەکانی تامیل لەساڵی ٢٠٠٩دا کوژرا و ئەمەش ورەی چەکدارەکانی دابەزاند و ئەنجامەکەیشی ئەوەبو کە کۆتاییان بەشەڕی چەکداری خۆیان ھێنا لەدژی حکومەتی سریلانکا. پڵنگەکان بۆ سەربەخۆیی پارێزگا تامیل نشینەکانی سریلانکا لەباکور و خۆرھەڵاتی ئەو وڵاتە دەجەنگان بەڵام جەنگەکەیان کۆتاییەکی خەمناکی ھەبو.\nلەمیانی جەنگی ٢٦ساڵەی سوپای سریلانکا و پڵنگانی تامیلدا زیاتر لە ٧٠ ھەزار کەس کوژراون و دەیان ھەزاری دیکەش بریندار بوون. ئێستا ئیدی کەم کەسێک نەڕەی پڵنگەکانی تامیل دەبیستێ و ئەوان زۆربەی پێگە دیپلۆماسییەکانی خۆیان لەدەست داوە. شارەزایان پێیانوایە کە کێشەکانی خۆرھەڵاتی ناوەڕاست بە تایبەتی عێراق، وایان کردوە کە رای گشتی جیھان کەمتر ئاگادار بێت لەوەی کە لە سریلانکا دەگوزەرێت.\nوەرگیراو لە «http://ckb.wikipedia.org/w/index.php?title=بەورەکانی_تامیل&oldid=205813»\tپۆل: ئەو وتارانەی خاوێنکردنیان پێویستەپۆلی شاراوە: ھەموو ئەو وتارانەی خاوێنکردنیان پێویستە\tمێنۆی ڕێدۆزی\nئەم پەڕەیە دواجار لە ٢٠:٠٩ی ٧ ئازار ٢٠١٣ نوێ کراوەتەوە.


پەیامی کورد ... پۆڵەندا ڕاکێت گەلی ئەمریکی بەرەو ڕووسیا جێبەجێ و دەگوازێتەوە .\nووڵاتی پۆڵەندا دەزگاکانی ڕاکێتی کڕدراو لە لایەن ویلایەتەیەکگرتووەکانی ئەمریکاوە لە ڕۆژهەڵاتی ئەو ووڵاتە جێبەجێ دەکات و دەیگوازێتەوە .\nبە پێی ڕاپۆرتێک بەرپرسانی پۆڵەندی دەزگای ڕاکێتی دژە تانکی جاولین " ATGM " ی کە پێشتر لە ویلایەتەیەکگرتووەکان کڕیوە لە ڕۆژهەڵاتی ئەو ووڵاتە دادەنێت . ئەم بابەتە لە ماڵپەڕی هێزی چەکداری پۆڵەندا ، هێزە چەکدارەکانی ئەم ووڵاتەوە ڕاپۆرت دراوە .\nکەل و پەلی ئاسمانی یەکەمین جار کە بەستراو بە دەزگای بەرگری ئاسمانی ئەمریکی دەبن ، ڕاهێنانگەلی پێویست یان بینیوە و ئامادەی کەڵک وەرگرتن لەم دەزگا ڕاکێتی یانە لە بەرامبەر دوژمنی داگیرکەری بەهێزدایە .\nبە پێی ڕێکەوتننامەی واژوو کراو لەگەڵ ئەمریکا ، ئۆردووی پۆڵەندا لە ئەمریکا ، یەکەمین ووڵاتە کە نوێترین جۆری ڕاکێتی FGM-148 ° F وەردەگرێت کە ساڵی ڕابردوو بەرهەم هاتووە . بە پێی کارناسانی ئاماژەیان پێکردووە کە دەزگاگەلی ئەمریکی بە تایبەتی دژی زرێپۆشی ڕووسی دیزاین و درووستکراوە و کڕیارانی سەرەکی ئەەم ووڵاتە ئەورووپی یانە نزیکی ڕووسیان\nلە ئەپریلی ٢٠١٩ گۆڤاری National National ی ئەمریکی نووسی کە تانکی درووستکراوی ڕووسیا T-90A کە لە بەردەستی ئۆردووی سووریا دایە ، دەتوانێ لە لایەن FGM-148 Javelin و BGM-71 TOW2A ئەمریکی یەوە خاپوور بکرێت .\nFGM-148 Javelin و BGM-71 TOW2A ئەمریکا BGM-71 TOW2A T-90A ڕووسیا پۆڵەندا


ئەندازیاریی کارەبا | ڕێکخراوەی زانستی فەرهەنگیی هۆژان\nئەندازیاریی کارەبا بوارێکی ئەندازیارییە کە بەگشتی لەگەڵ خوێندن و کەڵکەکانی کارەبا، ئلێکترۆنیک و کارۆموگناتیک سەروکاری هەیە. ئەم بوارە یەکەم جار، لە دوا نیوەی سەدەی ١٩یەم، دوای تیجاریبوونی تێلێگرافی کارەبایی، تەلەفوون و دابەشکردنی هێزی کارەبا و بەکارھێنانی، بوو بە پیشەیەکی بەرچاو.پاشان، بڵاوکاری و تۆماری میدیا، ئلێکترۆنیکی کرد بە بەشێک لە ژیانی ڕۆژانە.\nداهێنانی ترانزیستۆر و دوای ئەوە خولگە یەکخراوەکان، تێچووەکانی تا ئەو ئاستە هێنایە خوار کە ئەو دەرفەتە بڕەخسێنێ کە لەم ئەمرازانە تا ڕادەیەکی زۆر لە هەموو شتومەکی ماڵ کەڵک وەربگیردرێ.\nئەندازیاریی کارەبا ئێستاکە دابەش بووە بەسەر ژێرلقگەلێکی زۆر بەربڵاو کە بریتین لە ئلێکترۆنیک، ئەندازیاریی هێز، ئەندازیاریی پێوەندییەکان، سیستمگەلی کۆنتڕۆڵ، ئەندازیاریی فرێکانسە ڕادیۆییەکان، پەرداوتنی سیگناڵ، ئینسترومێنتەیشن و میکرۆئلێکترۆنیک.\nبواری ئەندازیاریی ئلێکترۆنیک زۆرجار وەک ژێرلقێکی خودی ئلێکتڕۆنیک ئەبیندرێ بەڵام لەگەڵ گشت ژێرلقەکانی تر وەکوو ئلێکترۆنیکی هێزی و ئەندازیاریی هێز هاوپۆشانی هەیە.\nئەندازیارانی کارەبا بەگشتی بڕوانامەیان لە ئەندازیاری کارەبا یان ئەندازیاری ئلێکترۆنیک هەیە. ئەندازیارانی چالاک دەتوانن بڕوانامەی پرۆفێشناڵیان ھەبێ و ئەندامی ڕێکخراوەیەکی پرۆفێشناڵ بن. ئەو ڕێکخراوانە بریتین لە ڕێکخراوەی ئەندازیارانی کارەبا و ئلێکترۆنیک (IEEE) و ڕێکخراوی ئەندازیاری و تکنۆلۆجی (IET). ئەندازیارانی کارەبا لە بەستێنێکی زۆر بەرینی پیشەیی کار دەکەن و شارەزاییە پێویستەکانیشیان جۆراوجۆرن. ئەم بەستێنە بەربڵاوە هەر لە بیردۆزی بنەڕەتی خولگەوە هەیە هەتا شارەزاییە بەڕێوەبەرایەتییەکانی پێویست بۆ بەڕێوەبەری پڕۆژە. ھەروەھا کەرەستە و ئامێرگەلێ کە لەوانەیە تاکە ئەندازیارێ پێویستی بێ، بەربڵاوە و ئەمەش ھەر لە ڤۆڵتپێوێکی سەرەتاییەوە بیگرە هەتا شیکاریگەرێکی پێشکەوتوو بۆ داڕشتنی ئاڵۆز و نەرمامێری دروستکەر دەگرێتەوە.\nژێرلقەکانی ئەندازیاریی کارەبا\nئەندازیاریی ھێز لەگەڵ دروستکردن، گواستنەوە و دابەشکردنی کارەبا و ھەروەھا شێوەکاری بازنەیەک لە ئامێرە پەیوەندیدارەکان سەروکاری ھەیە. ئەمانە بریتین لە کارەباگۆڕ(ترانسفۆرماتۆر)، ژێنێراتۆری کارەبا، مۆتۆری کارەبایی، ئەندازیاریی ڤۆلتاژی بەرز و ئلێکترۆنیکی هێز. لە زۆر دەڤەری جیھاندا، دەوڵەتەکان ئاگاداری و پارێزەری لە تۆڕێکی کارەبایی بەناو تۆڕی ھێز دەکەن کە ژێنێراتۆرە جۆراوجۆرەکان و بەکارھێنەرانی وزە، پێکەوە پەیوەندی دەدا. بەکارهێنەران، وزەی ئلێکتریکی لەو توڕه دەكڕن بۆ ئەوەی خۆیان لە بەرهەمهێنانی گرانی وزەی کارەبا دوور بخەنەوە. ئەندازیارانی ھێز لەسەر داڕشتن و پارێزگاری تۆڕی ھێز و ھەروەھا سیستمگەلێک کە پێیەوە دەلکێن کار دەکەن. ئەم جۆر سیستمانە بە سیستمگەلی سەر-تۆڕ (on-grid) ناو دەبرێن و دەکرێ ھێزی فراوانتر بە تۆڕی ھێز بدەن، یان ھێزی لێ وەرگرن یان ھەردوو. ھەروەھا، ئەندازیارانی کارەبا دەکرێ لە سەر سیستمگەلێک کار بکەن کە بە تۆڕی ھێز نەلکاون و بە سیستمگەلی ھێزی دەر-تۆڕ (off-grid) ناو دەبرێن کە جاروبار تەنانەت لە سیستمگەلە سەر-تۆڕەکانیش پەسەندترن. لە داھاتوودا سیستمگەلێکی ھێزی دێنە بەر کار کە بە سەتەلایت چاودێری دەکرێن و بۆ بەرگری لە شەپۆلە بەھێزەکان (وەک ھەورەتریشقە) و کوژانەوەی گشتی، کاردانەوەی ڕاستەوخۆ (feedback in real) یان دەبێ.\nئەندازیارانی ئلێکترۆنیک لەگەڵ داڕشتن و تاقیکردنی خولگەگەلێکی ئلێکترۆنیکی تێوەدەگلێن کە لە تایبەتمەندییەکانی پێکھاتگەلێک وەک بەرگر، بارگەگر، ھاندەر، دیۆد و ترانزیستۆر بۆ بەدەستھێنانی کەڵکی تایبەت سوود وەردەگرن. بۆ نموونە خولگەی زرنگانەوە کە دەرفەت بە بەکارھێنەری ڕادیۆ دەدات کە ھەموو (سیگناڵەکانی) وێستگە ڕادیوێیەکان جگە لە وێستگەیەکی تایبەت بپاڵێوێت، تەنیا نموونەیەکە لەو جۆر خولگانە. بەر لە شەڕی جیھانی دوەم، بابەتەکە بەگشتی بە ناوی ئەندازیاریی ڕادیۆ دەناسرا و بە شێوەیەکی سەرەکی سنووردار کرابوو بە لایەنەکانی پێوەندی، ڕادار، ڕادیۆ بازرگانییەکان و تەلەفزیۆنە سەرەتاییەکان. دواتر لە ساڵەکانی پاش شەڕ، بە پێی پەرەسەندنی ئامێرە کارەبایییەکان، بوارەکە گەشەی کرد و تەلەفزیۆنە مۆدێرنەکان، سیستمە دەنگییەکان، کۆمپیوتەرەکان و مایکرۆپەرداوتەگەرەکانی لە خۆ گرت. لە ساڵەکانی ناوەراست تا ئاخری ۱۹۵۰کان، دەستەواژەی ئەندازیاریی ڕادیۆ وردە وردە ڕێی بۆ ناوی ئەندازیاری ئلێکترۆنیک چۆڵ کرد.\nبەر لە داھێنانی خولگە یەکخراوەکان لە ۱۹۵۹دا، خولگە ئلێکترۆنیکییەکان لە پێکھاتگەلی دابڕاو (جودا) ساز دەبوون کە مڕۆڤ بە ویستی خۆی دەستکاری دەکردن. ئەم خولگە دابڕاوانە شوێن و ھێزێکی زۆر بەکار دەبن و خێراییەکەیان سنووردارە، ھەرچەند بۆ کۆمەڵێک بەکارھێنان ھێشتا ھەر باون. بە پێچەوانەوە، خولگە یەکخراوەکان ژمارەیەکی زۆر، زۆر جار چەن ملوێن، لە پێکھاتە کارەباییە بچکۆلەکان، زۆرتر ترانزیستۆر، لە ناو پارچەیەکی بچووک بە قەبارەی قەرەپووڵێک کۆ دەکەنەوە. ئەمە دەرفەتی بۆ سازکردنی کۆمپیوتەر و ئامێرە کارەباییە بەتواناکانی تر کە ئەمڕۆ دەیانبینین پێک ھێنا.\nئەندازیاریی مایکرۆئلێکترۆنیک لەگەڵ داڕشتن و دروستکردنی پێکھاتە زۆر بچووکەکانی خولگە ئلێکترۆنیکییەکان سەروکاری ھەیە بۆ ئەوەی لە خولگە یەکخراوەکان و ھەندێ جاریش بۆ خۆیان وەکوو پێکھاتێکی ئلێکترۆنیکی گشتی بە کار بھێندرێن. ئەگەرچی دەکرێ ھەموو پێکھاتە ئلێکترۆنیکییە سەرەکییەکانیش (بەرگر، بارگەگر و ھتد) لە ئاستی مایکرۆسکۆپیک ساز کرێن، بەڵام باوترین پێکھاتی مایکرۆئلێکترۆنیکی ترانزیستۆرە نیوەگەیێنەرەکانن. نانۆئلێکترۆنیک داھاتووی چکۆلەکراوی ئامێرەکان تا قەبارەی نانۆمیترە. ئامێرە مۆدێرنەکان ھەر ئێستاش لە قەبارەی نانۆمیتردا ھەن و لە ساڵی ۲۰۰۲ بەم لاوە چوونە ژێر ۱۰۰ نانۆمەتریشە.\nپێکھاتە مایکرۆئلێکترۆنیکییەکان بە مەبەستی ڕاگواستنی خوازراوی باری ئلێکترۆنیکی و کۆنتڕۆڵی تەزوو بە نیوەگەیێنەرگەلێکی سیلیکۆنی تەنک بە ناوی وەیفر (wafer) کە بە شێوەی کیمیایی ساز کراون (لە فرێکانسە بەرزترەکاندا، نیوگەیێنەرگەلێکی تێکەڵ وەکوو گالیۆم ئارسنایک و ئیندیوم فۆسفاید)، دروست دەکرێن. بواری مایکرۆئلێکترۆنیک تا ڕادەیەکی زۆر لەگەڵ زانستی کیمیا و ماک تێکەڵە و ئەندازیارێکی ئلێکترۆنیک کە لەو بوارەدا کار دەکا پێویستە زانیارییەکی زۆر چڕی لەسەر کاریگەرییەکانی میکانیکی کوانتۆم ھەبێت.\nپەرداوتنی سیگناڵ گیرۆدەی شیکاری و دەستکاریکردنی سیگناڵە. سیگناڵ ھەم دەتوانێ ئانالۆگ بێت کە لەم دۆخەدا، سیگناڵ بە بەردەوامی بە پێی زانیارییەکان دەگۆڕدرێت، ھەم دەتوانێ دیجیتاڵ بێت کە لەم دۆخەدا، سیگناڵ بە پێی زنجیرەیەک لە نرخە دابڕاوەکان کە نوێنەری زانیارین، دەگۆڕدرێت. بۆ پەرداوتنی سیگناڵی ئانالۆگ، لەوانەیە پێویستی بە بەھێزکردن (amplification) و پاڵاوتنی سیگناڵی دەنگی بۆ ئامێرە دەنگییەکان، یان لە ئەندازیاریی پێوەندیدا بە مۆدولاسیون و دیمۆدولاسیونی سیگناڵ ببێ. بۆ پەرداوتنی سیگناڵی دیجیتاڵ، لەوانەیە پێویستی بە پەستاندن، دۆزینەوەی ھەڵە و ڕاستکردنەوەی ھەڵەی سیگناڵی نموونەگیراوی دیجیتاڵی ببێ.\nپەرداوتنی سیگناڵ بوارێکی چڕوپڕە کە زۆر بەرەو بیرکاری دەچێت و کاکڵی پەرداوتنی سیگناڵی دیجیتاڵی پێک دەھێنێت. ئەم بوارە بە ھۆی بەرھەمە نوێکانی، لە تەواوی لقەکانی ئەندازیاریی کارەبا وەک پێوەندی، کۆنتڕۆڵ، ڕادار، ئەندازیاریی دەنگ، ئەندازیاریی پەخش، ئلێکترۆنیکی ھێز و ئەندازیاریی بیۆمێدیکاڵدا (bio-medical) بەخێرایی خەریکی پەرەساندنە. پەرداوتنی سیگناڵی ئانالۆگ ھێشتا لە داڕشتنی زۆر یەک لە سیستێمە کۆنترۆلییەکاندا گرنگە. خولگە یەکخراوەکانی (ICs) پەرداوتنی سیگناڵی دیجیتاڵ لە ھەموو جۆرە سیستم و بەرھەمە کارەبایییە مۆدێرنەکاندا پەیدا دەبن، وەکوو: تەلەفزیۆنگەلی کواڵیتی ئاسایی و کواڵیتی بەرز (SDTV | HDTV)، رادیۆ و ئامێرە پەیوەندییە گەڕۆکەکان (وەک مۆبایل)، کەرەستە دەنگییە کەیفیەت بەرزەکان (Hi-Fi)، ئالگۆریتمەکانی کەمکردنەوەی خشەخشی (noise) Dolby، تەلەفۆنە مۆبایلەکانی سیستمی پەیوەندی جیھانی (GSM)، پلێیەری فرەمیدیای MP3، کامکۆردێر (camcorder) و کامێرا دیجیتاڵەکان، سیستمگەلی کۆنتڕۆڵی ماشین، ھێدفۆنە (headphone) خشەگرەکان، شیکارگەرە شەبەنگە دیجیتاڵییەکان، ڕێنوێنەری مووشەکە ھۆشمەندەکان، ڕادار، سیستمگەلی کۆنتڕۆڵی گەشت (cruise) لەسەر بنەمای سیستمی شوێندۆزی جیھانی (GPS)، و تەواوی سیستمە جۆراوجۆرەکانی پەرداوتنی وێنە، پەرداوتنی ڤیدیۆ، پەرداوتنی دەنگ و پەرداوتنی ئاخاوتن.\nھەوڵی زۆرتری ئەندازیاریی پێوەندی، گواستنەوەی زانیارییە لەسەر کاناڵێک وەک کابلی کواکس (coaxial cable)، ڕیسەی ڕووناکی (optical fiber) یان فەزای ئازاد. بۆ گواستنەوەی زانیاری لەڕێی فەزای ئازادەوە، پێویستە زانیاری لەسەر شەپۆلێکی هەڵگر (carrier wave) کۆد بکردرێ. ئەمە بە مەبەستی گۆڕینی فرێکانسی زانیاری بە فرێکانسێکی هەڵگری گونجاو بۆ گواستنەوەیە. ئەم کارە پێی دەگوترێ مۆدولاسیۆن. تەکنیکە باوەکانی مۆدولاسیۆنی ئانالۆگ بریتین لە مۆدولاسیۆنی بەرزی (AM) و مۆدولاسیۆنی فرێکانس (FM). بژاردەی مۆدولاسیۆن، کاریگەری دەبێ لەسەر کارامەیی و تێچووی سیستم. ئەم دوو ھاوکۆڵکەیە دەبێ لە لایەن ئەندازیارەوە بە وردی ھەڵسەنگێندرێ. ئەو کاتەی تایبەتمەندییەکانی گواستنەوەیی سیستمێک دیاری کران، ئەندازیارانی پێوەندی، ڕاگوێزەر (transmitter) و وەرگرە (receiver) پێویستەکان بۆ ئەو سیستمانە دادەڕێژن. ئەم دوانە جارجار یەک‌دەخرێن و پێکەوە ئامێرێکی پێوەندی دوولایەنە بەناوی ڕاگوێزەرگر (transceiver) دروست دەکەن.\nتێبینییەکی هەرەگرنگ لە داڕشتنی ڕاگوێزەر، ئاستی بەکارھێنانی وزەیە؛ چون ئەمە پێوەندی پتەوی بە ئاستی توندیی ئەو سیگناڵەوە ھەیە کە دەینێرێ. ئەگەر توندیی سیگناڵی ڕاگوێزەر کەم بێ، ئەوە زانیاریی ناو سیگناڵەکە بە خشەخش خراپ دەبێ.\nئەندازیاریی ئینسترومێنتەیشن لەگەڵ داڕشتنی کەرەستەگەلێک بۆ پێوانی کۆمەڵێک چەندێتی فیزیکی وەک پەستان، لێشاو و پلەی گەرمی سەروکاری ھەیە. داڕشتنی ئەو جۆر ئامێرانە پێویستی بە تێگەیشتن لە فیزیا ھەیە و لە بیردۆزی کارۆموگناتیک بەربڵاوترە. بۆ وێنە ئامێرەکانی فڕین، بگۆڕگەلێک (variable) وەک خێرایی با و بەرزی (لە ئاستی دەریا) دەپێون کە توانایی کۆنتڕۆڵی فڕۆکە بە شێوەیەکی شیکارانە بە فڕۆکەوان دەدات. بە ھەمان شێوە، تێرمۆکووپلەکان بۆ پێوانی جیاوازی پلەی گەرما لەنێوان دوو خاڵدا لە شوێنکاری پێڵتیەر-سیبێک (Peltier-Seebeck effect) سوود وەردەگرن.\nزۆرجار ئینسترومێنتەیشن بۆ خۆی بە کار نایات، بەڵکوو لە بری ئەوە، وەک ھەستەوەر (sensors) لە سیستمە کارەباییە گەورەترەکاندا کەڵکی لێ وەردەگیردرێت. بۆ نموونە، تێرمۆکووپلێک لەوانەیە بۆ دڵنیایی لە نەگۆڕانی پلەی گەرمای کوورەیەک سوودی لێ وەرگیرێت.لە بەر ئەم ھۆکارەیە کە ئەندازیاری ئینسترومێنتەیشن زۆرجار وەک ھاوشانێکی ئەندازیاریی کۆنتڕۆڵ چاوی لێ دەکرێت.\nئەندازیاریی کۆمپیوتەر گیرۆدەی داڕشتنی کۆمپیوتەر و سیستمگەلی کۆمپیوتەرییە. ئەم بوارە لەوانەیە لەسەر داڕشتنی سەختامێری (hardware) نوێ، یاوەرە دیجیتاڵە تایبەتییەکان (PDA)، تەبلێتەکان (tablet) و سووپەرکۆمپیوتەرەکان یان لە سەر کەڵکی کۆمپیوتەر بۆ کۆنتڕۆڵی کارخانەیەکی پیشەسازیی ھەڵسوکەوت بکات. ئەندازیارانی کۆمپیوتەر ھەروەھا لەوانەیە لەسەر نەرمامێری سیستمەکان توێژینەوە بکەن. ھەرچەند، زۆرجار داڕشتنی سیستمگەلی نەرمامێریی ئاڵۆز دەکەوێتە بواری ئەندازیاریی نەرمامێرەوە، کە زۆربەی کات بە بابەتێکی جیاواز ڕەچاو دەکرێت.کۆمپیوتەرە ڕوومێزەکان بەشێکی زۆر بچووک لەو ئامێرانە پیشان دەدەن کە ئەندازیارێکی کۆمپیوتەر دەکرێ لە سەریان توێژێتەوە بکات، ھەر وەھا لەمڕۆدا، تەلارسازیی کۆمپیوتەرئاسا (computer-like architectures) لە بازنەیەک لە ئامێرەکان وەک تەختەکلیلی یاریی ڤیدیۆیی و پلێیەری دیڤیدی دەدۆزرێتەوە.


ئەنبار کاردەکات بۆ رێگرتن لە تۆڵەکردنەوە دژی خێزانەکانی داعش\nماوەیەکە پارێزگاکە کاردەکات بۆ دڵنیاکردنەوەی خێزانه‌كانی ئەندامانی داعش تا رووبه‌ڕووی تۆڵەکردنەوەی دانیشتوان نەبنه‌وه له‌سه‌ر ئەو تاوانانەی کە ئەنجامیان نەداوە.\nپۆلیسی ئەنبار پێشوازیده‌كات لە خێزانە ئاوارەکان کە گەڕاونەتەوە بۆ نێو ماڵەکانیان دوای رزگارکردنی پارێزگاکە لەدەست رێکخراوی 'دەوڵەتی ئیسلامی' (داعش). [وێنەکە لە پەیجی فەیسبوکی پۆلیسی ئەنبارەوە وەرگیراوە]\nکردەی تۆڵەکردنەوە دژی خێزانه‌كانی ئەندامانی رێکخراوی "دەوڵەتی ئیسلامی" (داعش) په‌سه‌ندناکرێت، سەرکردە خێڵەکی و عێراقیه‌كان بە دیارونایان وت و جەختیانکردەوە لەوەی ئەم خەڵکە بەشێوەیەکی دادپەروەرانە و بەگوێرەی یاسا مامەڵەیان لەگەڵدا دەکرێت.\nسەرکردە خێڵەکیەکانی ئەنبار بەشێوەیەکی کاتی رێگرییان کردووە لە گەڕانەوەی خێزانه‌كانی ئەندامانی داعش بۆ پارێزگاکە تا رێگربن لە شەپۆلێك لە کردەی تۆڵەکردنەوە لەنێو خەڵکی ناوچەکەدا.\nئەندامی ئەنجومەنی پارێزگای ئەنبار نەعیم که‌عود وتی سەرەکوەزیرانی عێراق حەیدەر عەبادی روونیکردۆتەوە کە ئەم خێزانانە دەبێت بەشێوەی هاوڵاتی ئاسایی مامەڵەیان لەگەڵدا بکرێت.\nکه‌عود بە دیارونای وت نابێت بە تاوانبار دابنرێن "به‌هۆی په‌یوه‌ندییان به کوڕە داعشەکانیانه‌وه".\nوتی دوای ئەمە، نیگەرانییه‌كی رەوا هەیە له‌و هەڕەشەیه‌ی ئەم خێزانانە ده‌شێت هه‌یانبێت کاتێك دەگەڕێنەوە بۆ پارێزگاکە، چونکە دەکرێت هەندێکیان پەناگەی ئارام بدەنە پاشماوەکانی داعش.\nجەختیشیکردەوە لەوەی پێویستە دانیشتوان هەر نیگەرانیەکیان هەیە دەربارەی کەسانی گومانلێکراو بیگەیەننە بەرپرسانی جێبەجێکاری یاسا، نەك خۆیان ئەو کارە بکەن.\nرێگرتن لە تۆڵەسه‌ندنه‌وه\nسەرۆکی ئەنجومەنی خێڵەکی ئەنبار عەبدولوەهاب سەرحان بە دیارونای وت ماوەیەکە خێڵەکانی ئەنبار کاردەکەن بۆ رێگرتن لە تۆڵەکردنەوە لە خێزانەکانی داعش.\nسەرحان داوای لەو کەسانەکرد کە بەدەستی داعش زیانیان پێگەیشتوە هەوڵی دادپەروەری بدەن نەك تۆڵەسه‌ندنه‌وه.\nروونیشیکردەوە كه بۆ رێگرتن لە هەوڵی تۆڵەکردنەوە، "خێڵەکان لە پارێزگای ئەنبار بڕیاریانداوە رێگربن لە گەڕانەوەی خێزانەکانی داعش بۆ نیو ماڵەکانیان بۆ ماوەیەك تا بارودۆخ ئارامدەبێتەوە و قوربانیەکان قەرەبوو دەکرێنەوە".\nوتیشی: "سەرکردە خێڵەکیەکان بەردەوام کاردەکەن بۆ چارەسەرکردنی کێشەكان و هێورکردنەوەی رقی خێڵەکی، لەکاتێکدا پابەندن بە پاراستنی ژن و منداڵی بێتاوانی خێزانەکانی داعشه‌وه."\nوتی ریشسپی خێڵەکان لیستی ئەو ئەندامانەی داعشیان داوەتە هێزە ئەمنیەکان کە خۆیان لێ بێبەری کردوون لە ئەنبار بۆ ئەوەی دەستبەسەربکرێن.\nوتی: "تەنیا له‌سه‌دا 1ی خێزانەکان بەتەواوی خۆیان بێبەریکردووە لە کوڕەکانیان لە دەستپێکی قەیرانەکەوە." ئاماژەشیکرد بەوەی ئەم خێزانانە رێگەیان پێدراوە بگەڕێنەوە و په‌سه‌ندکراون له‌نێو کۆمەڵگەكه‌دا لەلایەن خەڵك و هێزە ئەمنیەکانەوە.\nجێبەجێکردنی حوکمی یاسا\nریشسپی خێلەکانی ئەنبار و فەرماندەکانی هێزەکانی حەشدی خێڵەکیپه‌یمانیانداوه هاوشانی هێزە ئەمنی و بەرپرسە یاساییەکان بنلەکاتی مامەڵەکردن لەگەڵ خێزانەکانی داعشدا، فەرماندەیەکی هێزەکانی حەشدی خێڵەکی فەلاح قەرەغولی وتی.\nقەرەغولی بە دیارونای وت: "یاسا سەردەکەوێت و هەر کردەیەکی تۆڵەکردنەوە دژی خێزانەکانی داعش په‌سه‌ندناکرێت."\nوتی: "گەر کەسێك گومانی ئەندامبوونی ئەو گروپە تیرۆریستیەی لێبکرێت، لەلایەن بەرپرسانی یاسایی پەیوەندیدارەوە مامەڵەی لەگەڵدا دەکرێت."\nبە جیاوازگرتنی هەندێك حاڵەت لە ناوچەی دوورەدەست کە ناسراون بە پشتگیرییان بۆ داعش، هیچ حاڵەتێك نەبووە لە پارێزگاکە کە دانیشتوویەك هەوڵی تۆڵەکردنەوە بدات.\nوتی: "رووداوی تۆڵەکردنەوە زۆر كه‌م روویداوه و بەشێوەیەکی تاکەکەسی ئەنجامدراون نەك بەشێوەی فەرمی."\nوتیشی: "هێزەکانی حەشدی خێڵەکی لە پارێزگاکە بەتەواوی پابەندی یاسان." هه‌روه‌ها وتی ئەوان تەواو ئامادەکراون بۆ دەستەبەرکردنی سەقامگیری لە پارێزگاکەدا لەوکاتەوەی داعش شکستی پێهێنراوە.\nعێراق هەوڵی ئاشتکردنەوەی ئه‌و کۆمەڵگانه دەکات كه داعش پارچه‌پارچه‌ی كردوون\nسەرکردە ناوچەییەکان هاندەری ئاشتەوایین لەنێوان خێزانه‌كانی چەکدارانی داعش و ئەوانەدا كه ئازیزانیان یان موڵکوماڵیان لەدەستداوە بەهۆی گروپەکەوە.\nلەکاتێکدا عێراق گیرۆده‌ی ئه‌وه‌ی چۆن مامەڵەبکات لەگەڵ خێزانی ئەندامانی داعشدا، ئەنبار بە هێواشی تێکەڵیاندەکاتەوە بە کۆمەڵگە.\nخێڵەکانی نەینەوا رێز لە یاساکانی عێراق دەگرن لە مامەڵەکردندا لەگەڵ داعش\nخێڵەکانی پارێزگاکە متمانەیان داوەتە دادوەریی عێراق بۆ چارەسەرکردنی کێشەکان لەگەڵ ئەندامانی داعش و خێزانەکانیان.


بۆ خانمان، زۆر ئاو بخۆنەوە | دەزگاى زارى کرمانجى\nبۆ خانمان، زۆر ئاو بخۆنەوە\nلێكۆڵینەوەیەكی پزیشكی هۆشداری ئەوە دەدات ، كە ئەو ئافرەتانەی تووشی تَنوێتی و وشكبوونی لەش دەبنەوە، كاریگەرییەكی سلبی لەسەر حاڵەتی هاوسەنگی و دەروونیان دروست دەبێت، لەگەڵ زیان گەیاندن بە توانای بیركردنەوە .\nلێكۆڵینەوەكە لەسەر نزیكەی 25 ئافرەتی تووشبوو بە حاڵەتی وشكبوونی بە پلەیەكی ئاسایی كراوە، دواتر دەركەوتووە كە گۆڕانكاری لە حاڵەتی هاوسەنگی ڕوویداوەو حاڵەتی هەڵچوون و دەروونیش زیاتر بووە، بەمەش دەرفەتی تووشبوون بە نەخۆشی سەرئێشە زیاتر بۆتەوە.\nهەروەها توێژەران ئامۆژگاری خەڵك دەكەن، كە لە كاتی هەستكردنیان بە وشكبوونی لەش، پێویستە هەر زوو هەوڵی خواردنەوەی ئاو بدرێت، بۆ ئەوەی هەست بە تینوێتی نەكەیت و كۆئەندامی زیندەگی جەستەش لاواز نەبێت.\nلەلایەكی تریشەوە لیكۆڵینەوەكە بە ئافرەتانی ناوماڵ ڕایدەگەیەنێت، كە لە كاتی بەرێوەبردنی ئیش و كارەكانی ناوماڵ، بەردەوام گرنگی بە خواردنەوەی ئاو و ماددەی شلەمەنی بدەن، تا لە وشكبوونی لەش پارێزراوبن.\nموزیكژەن وەفا هیدایەت: دەمەوێت لە رێی ئامێرەكانی موزیك خەونەكانم بێنمە دی\nباسكسمین لە پیشە كۆن و كوردەواریەكانی دەڤەری بارزان


@kurdish.res - Kurdish Researchers - #پزیشكی منداڵێک DNA سێ باوانی تێدایە! لە ڕۆژانی ئێستاماندا...\nkurdish.res 's posts\n@kurdish.res Kurdish Researchers\n#پزیشكی منداڵێک DNA سێ باوانی تێدایە! لە ڕۆژانی ئێستاماندا دەشێت منداڵێک زیاتر لە دوو باوانی هەبێت.. نەک تەنیا لە ڕووی یاساوە، بەڵکو لەڕێی جیناتەوە! لە ڕاستیدا لا ساڵانی ۱۹۹٠ەکانیشدا دەکرا منداڵێک لەدایکبێت و جیناتی ۳ باوانی هەڵگرتبێت. بەڵام بیرۆکەکە زۆر بێوێنەتر دەردەکەوێت لە ئەیلولی ۲٠۱٦دا، کاتێک منداڵێک لەدایکبوو کە جیناتی سێ باوانی هەڵگرتبوو بە بەکارهێنانی تەکنیکێکی نوێ بە ناوی mitochondrial donation. سوپاس بۆ ئەم شۆڕشە زانستییە، منداڵەکە Leigh syndrome ی نییە، نەخۆشییەکی بۆماوەییە کە لە جینی دایکاندا هەیە(ئەم تەکنیکە دەکرێت بەکاربهێنرێت بۆ خۆپاراستن لە چەند نەخۆشییەکی بۆماوەیی). هەرچەندە بابەتێکی زانستی سەرنجڕاکێشە، بەڵام بێگومان مشتومڕ بەدوای خۆیدا دەهێنێت. جگە لە ناوکی خانە مایتۆکۆندریا تاکە ئەندامۆچکەیە لە خانەدا کە DNA تێدابێت. وە هەندێک لە خانمان هەڵگری چەند نەخۆشیەکی بەستراو بە جیناتی مایتۆکۆندریاوەن کە دەکرێت بگوازرێنەوە بۆ وەچەکانی دوای خۆیان(مایتۆکۆندریا ئەندامۆچکەیەکە تەنیا لە ڕێگەی هێلکەی دایکەوە دەگوازرێتەوە بۆ نەوەکان). لە ڕێگەی mitochondrial donationەوە ئەتوانین چەند جینێک لە بەخشەرەکەوە وەربگرین بۆدڵنیابوون لەوەی کە منداڵەکە دووچاری ئەو نەخۆشییە نابێت. وەرگێڕان: هێڤار عاصی دیزاین : چێنه‌ر فه‌رهاد #Kurdish_Researchers


كه منداڵه‌كه‌ت هۆگرت بوو چۆن مامه‌ڵه‌ى له‌گه‌ڵ ده‌كه‌یت؟\n09:40 - 07/09/2019 232 جار خوێندراوەتەوە\nبەشێک لە دایکان و باوکان کیشەی جدییان هەیە لەگەڵ هۆگری زۆری منداڵەکانیان کاتێک دەیانەوێ لە ماڵ بچنە دەرەوە، ئەم هۆگربوونە وا دەکات هەمیشە بە گریانی زۆری منداڵەکە لە یەکتر داببڕێن.\nهۆگرى یان خووپێوه‌گرتنى منداڵ زۆرجار پێش ته‌مه‌نى هه‌شت مانگیى ده‌رده‌كه‌وێ و تا ته‌مه‌نى دوو ساڵیى ده‌خایه‌نێ. چه‌ند هه‌نگاوێك پێویسته بگیرێنه‌به‌ر بۆ چۆنیه‌تى مامه‌ڵه‌كردن له‌گه‌ڵیدا له‌م قۆناغه‌دا:\n-ڕێگه بده با مناڵه‌كه بە تەنیا و به‌گاگۆڵكێ له ژوورێكه‌وه بچێ بۆ ژوورێكی تر. دواى یه‌ك تا دوو خوله‌ك ئینجا بچۆ به‌دوایدا. یان خۆت بچۆره ژوورێكی ترو دوو خوله‌ك به‌جێی یبهێڵه.\n-مناڵه‌كه‌ت له‌باوه‌ش بگره‌و ماچی بكه كاتێك كه به‌جێی ده‌هێڵی، له‌و ته‌مه‌نه‌دا كه له شت تێده‌گات پێی بڵێ كه بۆ كوێ ده‌چی‌و چه‌ندت پێده‌چێ.\n-كاتێك ده‌چیته ده‌ره‌وه، مناڵه‌كه به‌جێبهێڵه‌و زوو زوو مه‌گه‌ڕێوه بۆ ئه‌وه‌ی ماچێكی تری بكه‌ی، ئه‌مه واده‌كات به‌گریان داواى دایك یان باوكى بكات.\n-له‌كاتی گونجاودا به‌جێی بهێڵه: تێربێ له شیر، یان له‌خواردن‌و یارى پێویستى له‌به‌رده‌ستدابێ.\n-پێش به‌جێهێشتنی منداڵه‌كه، هه‌وڵبده سه‌رقاڵی بكه‌ی به یارییه‌ك یان چالاكیه‌كه‌وه.\n-هه‌وڵبده لای ئه‌و كه‌سانه به‌جێی بهێڵه كه مناڵه‌كه پێشتر ئاشنابووه پێیان وه‌ك كه‌سه نزیكه‌كانى “باوك، نه‌نك، پوور” چونکە له‌گه‌ڵ روخساری ناسراوه‌كاندا تا ڕاده‌یه‌ك دڵه‌ڕاوكێكه‌ی كه‌متره.\n-كاتێك كه‌سانى ئاشنا سه‌ردانت ده‌كه‌ن، رێگه بده‌ن مناڵه‌كه له‌باوه‌ش بگرن‌و به‌یه‌كه‌وه یاری بكه‌ن، به‌مه‌ش خێزانێكی گه‌وره‌تر بۆ مناڵه پێكدێت‌و هۆگربونه‌كه‌ی ته‌نیا به‌یه‌ك كه‌سه‌وه كه‌متر ده‌بێته‌وه.\n-له‌كاتی به‌جێهێشتنی مناڵه‌كه‌تدا هه‌وڵبده له‌سه‌رخۆو دڵخۆش‌و رووت خۆشبێ‌و ته‌نانه‌ت ئه‌گه‌ر گریانیشت بۆهات پیشانی ئه‌وی مه‌ده چونكه كاریگه‌ری له‌سه‌ر ده‌بێ.\n-ئه‌گه‌ر منداڵه‌كه‌ت گریا پاش ئه‌وه‌ی خستته جێی نوستنه‌كه‌ی، ئه‌وا بچۆره‌وه بۆلای‌و دڵنیاى بكه‌ره‌وه كه هه‌موو شتێك باشه، به‌ڵام پێویسته ئه‌م سه‌ر لێدانه كورتخایه‌ن بێت تا مناڵه‌كه‌ت فێرببێ كه بتوانێ به ته‌نیا بخه‌وێت.\nئەم هەنگاوانە پەیوەندییە باشەکەی نێوان خۆت و منداڵەکەت دەهێڵێتەوە، بەڵام رزگارت دەکات لەوەی هەرکە ویستت بچیتە دەرەوە، منداڵەکەت دەست بە گریانی زۆر بکات و تەنیا هۆگری دایکوباوکی خۆی بێ.


روونکردنه‌وه‌یه‌ک له جوابی گله‌ییه‌که‌ی کاک رێبوار ئه‌حمه‌دزاده‌دا\nلێره و له‌وێ\nلاوان و ئایدز\nكۆبوونه‌وه‌ی گشتی ناوه‌ندی چاك كوردستان سه‌ركه‌وتووانه كۆتایی هات\n.به‌شدارییكردنی پسک له كۆڕیادی ١١ ساڵه‌ی كۆچی دوایی مامۆستا خدر عه‌بباسیی.\nئایا کورده‌کان له ئێرانی، ئێرانی ترن؟!\nپارتی دیمۆکراتی ئه‌مریکا له‌گه‌ڵ پارتی سه‌ربه‌ستیی کوردستان کۆبووه‌وه.\nله لایه‌ن گۆڤاری لڤین ه‌وه ، هه‌واڵ .... به‌په‌له زۆر گرنگ\nگه‌رده‌نه‌ی قڵاچه‌ی نێوان ئیلام و کرماشان ڕۆژانی شه‌ممه و یه‌کشه‌ممه داده‌خرێت.\nهه‌ڤپه‌یڤینه‌ک له‌گه‌ڵ '' دارا ئه‌حمه‌د ''\nلاوێکی ڕۆژهه‌ڵاتی کوردستان له هه‌ڵبژارده‌ی تیمی میللی فوتباڵی نۆرویژ دیاری کرا.\nمانای وشه کورمانج ( کرمانج) چیه ؟\nبۆ ئه‌وه‌ی ده‌نگی ئه‌و که‌سانه بین که مافیان له بێ ده‌نگی پێشێل ئه‌کرێ...\nرۆژی 10ی دێسامبر، رۆژی به‌ره‌نگاربونه‌وه‌ی پێشێل کاری مافی مرۆڤ له رۆژهه‌ڵاتی کوردستان\nله‌پێشوازی دادگایی كردنی تۆمه‌تباراتی كۆمه‌ڵكوژی هه‌ڵه‌بجه‌دا.\nله پێداچوونه‌وه‌ی یاسایشدا دادگای لاهای فرانس ڤان ئانراتی به‌تاوانبار له‌قه‌ڵه‌م داو سزاکه‌ی به 17 ساڵ و بێده‌ستکاری هێشته‌وه!\nبا رِۆژی 21-12 , بكه‌ینه رِۆژی داواكاری دادگایی سه‌رجه‌م تاوانكارانی هه‌ڵه‌بجه\nبا کورده‌کانی خوراسان له‌قه‌ڵه‌م نه‌خه‌ین .\nكه خۆتان ده‌بینن كه‌ڵه شێرى به‌ر ئاوێنه‌و ئه‌م چینه‌ى تریش ده‌بینن ته‌با ته‌با\nبه تووندی ئیدانه‌ی سه‌پاندنی حوکمی زیندانی نادادپه‌روه‌را‌نه‌ی له‌یلا زانا ده‌که‌ین.


کڕینی نەوت لە تیرۆریستەکان بوەستێت/ئامادەیی ئێران بۆ کۆتایی هێنان بە شەڕی سووریا - Mehr News Agency\n5 reşemiyê 2016 - 18:23\nNews Code 1841\nبە ڕاپۆرتی هەواڵنێری مێهر، محەمەد جەواد زەریف وەزیری دەرەوەی وڵاتەکەمان لە لێدوانێک لە کۆنفڕانسی نێودەوڵەتیی یارمەتیدان بە جەماوەری سووریا لە لەندەن، تەنیا رێچارەی دەرچوون لە قەیرانی سووریای رێچارەی سیاسی زانی کە لە رێگای گفتوگۆی نێوان سوورییەکانەوە مسۆگەر دەبێت.\nناوبراو زیادیشی کرد: ڕۆڵی دەسەڵاتەکان و ئەکتەرانی بیانی، ئاسانکاری و ڕەخساندنی بەستێنێکی لەبارە بۆ ئەنجام دانی ئەو گفتوگۆیانە و نەک داسەپاندنی پێش‌مەرجەکان.\nزەریف دوای ئاماژە بە دەستەبەرنەکرانی رێچارەیەک بۆ قەیرانی سووریا دوای پێنج ساڵ ڕوودانی تراژێدیای مرۆیی لەو وڵاتە، ڕایگەیاند: ئێمە هێشتا دوای ئەو ماوەیە شاهیدی پەرەستاندن و بڵاوتربوونەوەی دەرئەنجامە دڵتەزێنەکانی ئەو قەیرانەین. کوژران و برینداربوونی دەیان هەزار مرۆڤ و ئاوارەبوونی بە میلیۆنان کەس لە ناوخۆ و دەرەوەی سووریا و درێژەی خاپوورکران و نمایشی بێ‌بەزەییانەی بەربەرییەت، تێکرا ویژدانی کۆی مرۆڤایەتیی ڕەنجاندووە.\nوەزیری دەرەوەی ئێران وتی: لە سەرەتای قەیرانی سووریا لە سەر ئەو بڕوایە بووین کە تاقە رێچارەی دەرچوون لەو قەیرانە، رێچارەی سیاسییە کە لە رێگای گفتوگۆی نێوان سوورییەکانەوە مسۆگەر دەبێت. جگە لەوە ئێمە بەردەوام جەختمان لەوە کردووەتەوە کە ڕۆڵی دەسەڵاتەکان و ئەکتەرانی بیانی، ئاسانکاری و ڕەخساندنی بەستێنێکی لەبارە بۆ ئەنجام دانی ئەو گفتوگۆیانە و نەک ئەوەی کە هەوڵ بدەن فاکتەرگەل و ڕێوشوێن یان ئەنجامی گفتوگۆکانیان بە سەردا داسەپێنن.\nئەو بە ئاماژەدان بەوەی کە پاش سێ کۆبوونەوەی "گرووپی نێودەوڵەتیی یارمەتیدان بە سووریا" لە ڤییەن و نیۆیۆرک دەکرێت بڵێین کە دەلاقەیەکی هیوابەخش کراوەتەوە کە دەتوانێ کۆتایی ئەم مۆتەکە مرۆییە بخەملێنێت، وتیشی: بابەتی گرینگ و بنەمایی ئەوەیە کە نابێ هەوڵی هاوبەشی ئێمە بۆ کۆتایی هێنان بە پێکدادانەکان و ڕێکخستنی هەمەلایەنە و چەندلایەنە بۆ بنەبڕکردنی زەبروزەنگ و تووندوتیژیی ڕادیکاڵانە و تیرۆرسیتی، بە شێوەی داسەپاندنی پێش‌مەرج لە لایەن هەندێکەوە بەلارێدا بچێت، چونکا ئەم مەترسییە هەڕەشەیەکی هاوسانە لە دژی هەموومان و هیچکەس نابێ لای وابێت کە دەکرێت لەو رێگاوە سوود و قازانجێک بۆ خۆی دەستەبەر بکات.\nزەریف ڕاشیگەیاند: بەو پێیە، کۆمەڵگای نێودەوڵەتی دەبێ بە شێوەی هاوئاهەنگ و هاوسەنگ هەوڵ بدات و رێگری بکات لە دەستگەیشتنی رادیکاڵەکان بە هێزی مرۆیی، ماڵی و سەربازیی نوێ. لەم پێناوە، یەکەمین هەنگاوی کردەکی و گرینگ وەستاندنی و خۆبواردن لە کڕینەوەی نەوت لە گرووپە تیرۆریستییەکان و رێگری لە گواستنەوەی داهاتە ماڵییەکان بۆ ئەو گرووپانەیە.\nوەزیری دەرەوەی وڵاتەکەمان جەختی لەوەش کردەوە: سەرەڕای ئاوارەکانی سووریا کە وڵاتەکەیان بە جێ دێڵن، نزیک بە ۵ میلیۆن کەس لە حەشیمەتی سووریا لە ناوخۆی وڵاتەکەیان ئاوارەن و لە بارودۆخێکی زۆر دڵتەزێن و سەخڵەتدا دەژین.\nئەو زیادیشی کرد: کۆماری ئیسلامی ئێران هەوڵە مرۆڤدۆستانەکەی خۆی بۆ یارمەتی گەیاندن بەو ئاوارانە تەرکیز کردووە و هەروەک پێشتر خۆراک و دەرمان و جیهازاتی پزیشکی و پیداویستییەکانی ئۆردووگایی پەنابەران و خزمەتکاریی گشتییان پێشکەش دەکات. جگە لەوە ئێمە بەردەوام بە هاوکاریی مانگی سووری سووریا سەرقاڵی یارمەتی گەیاندن بە ناوچە مومکینەکانی ناو سووریاین. بەوەشەوە بە هۆی بەربڵاوێتیی کارەساتی مرۆیی سووریا، هێشتاش کارگەلێکی یەکجار زۆر ماوەنەتەوە کە دەبێ ئاوریان لێ‌بدرێتەوە.\nزەریف لە کۆتاییدا ڕایگەیاند: بەردەوامین لە داکۆکی کردن لە سەر ئامادەیی ئێران بۆ هاوبەشیی کارا لە کۆتایی هێنان بە پێکدادانەکان و هەروەها کەمکردنەوەی ئێش و ژانی مرۆیی جەماوەری سووریا.


SBS Language | کۆڤید-19 له ئوسترلیا: ڤاکسین و ئه‌و زانیارییانه كه پێویست ده‌كات بیانزانی به زمانی تۆ(Kurdish Sorani)\nکۆڤید-19 له ئوسترلیا: ڤاکسین و ئه‌و زانیارییانه كه پێویست ده‌كات بیانزانی به زمانی تۆ(Kurdish Sorani)\nئەم زانیاریە فەرمیانە بریتیە لە ئەوزانیاریانەی کە دەبێت بیانزانی سەبارەت بە کۆڤید-19 بە زمانی تۆ.\nبۆ زانیاری رۆژانە دەربارەی کۆڤید-19 بە ئینگلیزی سەردانی\nSBS News Covid-19 بکە.\nڤاکسینی کۆڤید-19 لە ئوسترالیا\nحکومەتی ئوسترالیا پابەندە بە تەرخان کردنی ڤاکسینێکی کاریگەر و پارێزراوانە بۆ هەموو خەڵکی ئوسترالیا بە زووترین کات کە بەردەستبن.\nئەگەر تۆ تەمەنت 40 ساڵان یان سەرووترە دەتوانیت ڤاکسین وەبگریت. ژمارەیەک لە کەسانی نێوان 16 بۆ 39 ساڵان بۆیان هەن ڤاکسین وەربگرن.\nلە ئەم ماڵپەرەدا دەتوانین بزانیت ئگەر ڤاکسین وەرگرتن شیاوە بۆ تۆ.\nئەر شیاو نییە بۆ تۆ لە ئەم کاتەدا ڤاکسین وەربگریت و تەمەنت 18 ساڵان یان سەروو ترە، ئەوە دەتوانیت داوایی وشیارکردنەوە بکەیت لە کاتێک دا کە نۆبەی تۆ دێت.\nهەروەها دەتوانی کات بگریتەوە لە گەڵ پزشکی بنەماڵەی خۆت (GP) بۆ پەیداکردنی زانیاری زۆرتر، یان بۆ زانیاری بە زمانی خۆت سەردانی ئەم ماڵپەرە بکە:\nدەستەی راوێژکاری تەکنیکی ئوسترالیا بۆ بەرگری لە نەخۆشی (ATAGI) ڤاکسینی کۆڤید-19ی Comirnaty (Pfizer) ئامۆژگاری دەکات بۆ ئەو کەسانەی کە تەمەنیان لە نێوان 16 بۆ 59 ساڵانە.\nڤاکسینی کۆڤید-19 AstraZeneca هەروەها بۆی هەیە بدرێت بە کەسانی تەمەن 18 بۆ 59.\nکەسانی تەمەنی ژێر 16 هەتاکوو ئێستا شیاو نییە بۆیان ڤاکسین وەربگرن لە ئوسترالیا.\nیارمه‌تی بۆ نه‌خۆشی هزری و ده‌روونی بۆ کۆڤید-19\nلە ساڵی2020 وە حكومه‌تی ئوسترالی یارمەتی تەرخان دەکات بۆ کێشەکانی تەندروستی دەروونی کە پەیوەستە بە كۆڤید-19 وە، بە زیادکردنی 10 بڕگه‌ی خزمەتگوزاری لە ژێر مەدیکێر لە هەموو ساڵیکی رۆژژمێری دا بۆ ئەوکەسانەی کە بۆیان هەیە سوود وەبگرن لە پلانی چاودێری بۆ تەندروستی هزری mental health care plan بۆ ئەوەی خەڵکی باشتر دەستیان بگات بە یارمەتی دەرووناسان، پزشکانی تایبەت و گشتی بەرێگەی بەرنامەی MBS (Better Access).\nحكومه‌تی ئوسترالی یارمەتی تەرخان دەکات بۆ کێشەکانی تەندروستی دەروونی کە پەیوەستە بە كۆڤید-19 وە،"Head to Health" بۆ زانیاری و ئامۆژگاری تایبەت لە کاتی پەتای ڤیرۆسی کۆرۆنا دا و لە کاتی مانەوە لە تەنیایی (self-isolation).\nئەگەر یارمەتیت پێویستە بۆ تەندروستی هزری\_دەروونی بە زمانی خۆت، پەیوەندی بکە بە TIS National لە سەر ژمارە 131450 یان سەردانی tisnational.gov.au بکە بۆ بەدەست هێنانی زمان وەرگێرەر. TIS National وەرگێرەریان هەیە بۆ زیاتر لە 100 زمان، کە 24 کاتژمێر بەردەست دەکەون لە هەموو رۆژەکانی هەفتە دا، بە نرخی تێچوونی تەلەفۆنی ناوخۆیی.\nEmbrace Mental Health پرۆژەیەکە کە لە لایەن تەندروستی هزری ئوسترالیا وە (Mental Health Australia) بە رێوە دەچێت، چڕی دەکاتە سەر تەندروستی هزری بۆ ئەو کەسانەی کە لە باکگراوندی کولتوری و زمانی جیاوازەوە هاتوون، سەرچاوە و خزمەتگوزاری و زانیاریان بۆ تەرخان دەکەن بە شێوەیەکی کولتوری گونجاو.\nسەردانی Mental health services in Australia بکە بۆ زانیاری لە سەری تەندروستی هزری و خزمەتگوزاریەکان بە زمانی خۆت.\nدژواری دارایی ( پشووی پاندامیك مووچه‌ی كاره‌سات)\nئه‌گه‌ر روونەرووی ئاستەنگی دارایی بوویتەتەوە، سەردانی Covid19 Money Smart بکە، یان ته‌لیفۆن بکه بۆهێڵی نه‌ته‌وه‌ی وام (National Debt Helpline) له سه‌ر 1800007007.\nحكومه‌تی فه‌ده‌راڵ مووچه‌ی پشووی پاندامیكی (pandemic leave) داهێناوە.\nئەو مووچەیە بۆ ئەو کەسانەیە کە ناتوانن بچن بۆ کار و هیچ داهاتێکیان نییە بە هۆی ئەوەی کە دەبێت خۆیان کارانتینا بکەن یان چاودێریی یەکک بکەن کە لە کارانتینا دایە کە کۆڤید-19 یان هەیە.\nبۆ زانیاری سەبارەت بە مووچەی پاندامیک لە هەرێم، یان ناوچەکەی خۆت سەردانی ئەم لینکانەی خوارە بکە:\nچۆنێتی رێگری له بڵاوبوونه‌وه و رگری لە COVID-19 ؟\nکۆڤید-19 لە کەسێکە وە بۆ کەسێکی دیکە دەگوازرێتەوە بە رێگەی:\nپەیوەندی نزیک لە گەڵ کەسێک لە کاتێک دا کە هەڵگری ڤیروسەکەن، تەنانەت لە پێش پەیدابوونی نیشانەکان.\nپەیوەندی نزیک لە گەڵ کەسێک کە تووشبوونیان تۆمار کراوە و کۆکە و پژمینیان هەیە.\nدەست بەرکەوتنی ئەو کەلوبەل و جێیانە (وەک دەسکی دەرگا یان سەرمێز) کە پیسبووە بە کۆکە یان پژمین لە لایەن کەسێکەوە کە هەڵگری ڤیروسەکەیە، و لە پاشاندا دەست بدەی لە دەم یان روخساری خۆت.\n1.5مه‌تر له كه‌سانی دیكه‌وه دوور راوه‌سته، و هه‌ر تاكێك ده‌بىه‌هێت 4مه‌تری چوار گۆشه له ده‌وریدا هه‌بێت.\nده‌سته‌كانت زووزوو بشویت به سابوون و ئاو، پێش و پاش نان خواردن، هه‌روه‌ها پاش چوون بۆ توالێت.\nده‌مت داپۆشه له كاتی كۆكه و پژمین دا، به ده‌سماڵی كاخه‌زی (كلێنیكس) و فڕه‌ێی بده، و ده‌ست پاككه‌ره‌وه‌یه‌ك (sanitiser) به‌كار بێنه كه ئه‌لكه‌هۆڵی تێدابت.\nئه‌گه‌ر نه‌خۆشیت، هیچ نزیك مه‌كه‌وه له خه‌ڵكی دیكه وه (1.5 مه‌تر دوور راوه‌سته له خه‌ڵكیه وه).\nئه‌گه‌ر نیشانه‌كانیت لێ ده‌ركه‌وت پشکنین\_تێست بکە\nنیشانه‌ی هه‌ناسه دانی تایبه‌تی\nنیشانه‌کانی تریش وه‌کو شل بوونه‌وه‌ی لووت، سه‌ر ئێشه، ئازاری ماسولکه و جومکه‌کان، هێلنج، زگ چوون، ڕشانه‌وه، هه‌ستی که‌مبوونه‌وه‌ی بۆن کردن، گۆڕانکاری هه‌ست به تامکردن، که‌مبوونه‌وه‌ی ئاره‌زووی خواردن، له‌گه‌ل هیلاکه‌تی\nده‌سه‌ڵات داران ئێستا ده‌ستنیشانكه‌ری نیشانه‌كانیان ئاماده كردووه بۆ ئه‌وه‌ی هه‌مووكه‌س بتوانێت له ماڵه‌وه به‌كاره‌بهێنن: COVID19 Symptom Checker.\nلە کوێ دەتوانیت پشکنین\_تێست بکەیت بۆ کۆڤید؟\nسەردانی ئەو لینکانەی خوارە بکە بۆ بینینەوەی کلینیکی بشکنین لە هەرێم یان ناوچەکەی خۆت\nجی ده‌بێت بكه‌ی كه له تانییای (isolation) دا بیت؟\nئه‌گه‌ر تۆ هه‌ڵگری COVID-19ی ، ده‌بێت له ماڵه‌وه بمێنیته‌وه:\nمه‌چۆ ده‌ره‌وه بۆ هیچ جێیه‌كی گشتی، وه‌كوو كار، خوهێندنگا، مۆڵ و بازار،داینگا و زانكۆ.\nداوا له یه‌كێك بكه كه خۆراك و پێداویستییه‌كانت بۆ بهێنێت و له به‌ر ده‌رگا به جهێیان بهێلێت.\nرێگامه‌ده به كه‌س سه‌ردانت بكات-ته‌نیا ئه‌وكه‌سانه‌ی كه له ماڵه‌كت دا له گه‌ڵت ده‌ژین ده‌توانن له ماڵی تۆ دابن.\nكه‌سانی ئه‌بۆرجنی وخه‌ڵكانی دوورگه‌كانی به‌نداوی تۆره‌س(Torres Strait Islander) ته‌مه‌نی 50 ساڵ بۆ سه‌ره‌وه‌كه نه‌خۆشی درێژ خایانیان هه‌یه.\nكه‌سانی 65 ساڵان بۆ سه‌ره‌وه كه نه‌خۆشی درێژخایانیان هه‌یه\nكه‌سانی ته‌مه‌ن 70ساڵان بۆ سه‌ره‌وه\nكه‌سانی كه سیسته‌می به‌رگری له‌شیان لاوازه.\nهه‌ندێک له هه‌رێمه‌کان و ناوچه‌کانی ئوسترالیا ئامۆژگاری ده‌كه‌ن یان خه‌ڵكی ناچار ده‌كه‌ن كه ماسک بپۆشن.\nئه‌گه‌ر بارودۆخ بگۆڕێت له هه‌رێم یان ناوچه‌که‌ت، ئامۆژگاریش له‌سه‌ر ماسک بەکارهێنان دەگۆڕێت. گرنگه ئامۆژگاریه نوێکان وه‌ربگریت له شوێنی خۆت. سەردانی ئەم لینکانەی خوارەوە بکە:\nژێرفه‌رمانی كۆكردنه‌وه‌ی داتا\nله یه‌كی مانگی ئۆكتۆبه‌ری 2020، ژێرفه‌رمانی كۆكردنه‌وه‌ی داتا له سه‌ر گه‌شته‌كانی فرینی ناوخۆیی ده‌ستپێده‌كات به مه‌به‌ستی یارمه‌تی هه‌رێمه‌كان سه‌باره‌ت به به‌دواچوونه‌وه بۆ: ناو، ئیمایل، ژماره‌ی مۆبایل، و هه‌رێمی دانیشتن.\nخزمه‌تگوزاری گواستنه‌وه‌ی گشتی به‌رپرسیاری هه‌رێمه‌کانه، و ئنجومه‌نی وه‌زیرانی نیشتمانی وا تا (National Cabinet) پاڵپشتی چه‌ند ده‌ستووریان کرد بۆ یارمه‌تیدانی جێبه‌جێ کردنی ته‌ندروستی و پارێزگایی لە بەکارهێنەران و رێبواره‌کان له‌سه‌ر تۆڕی گواستنه‌وه‌ی گشتی، وه‌کوو:\nگه‌شت نه‌کردن که هه‌ست به باشی ناکه‌یت یان نەخۆشیت،\nراگرتنی خۆ دوورپاراستن له نیوان شۆفێر و رێبواری دی که، و\nخۆ دوورخستنه‌وه له ده‌ست لێ دانی پاره.\nچه‌ند پێوانه‌یه‌كك كاتی هه‌ن بۆ گه‌شتكردنی نێوده‌وڵه‌تی كه زوو زوو پێداچوونه‌وی بۆ ده‌كرێت له لایه‌ن حكومه‌ته‌وه.\nئه‌مه بۆی هه‌یه كهاریگه‌ری هه‌بێت بۆ سه‌ر هاتنت بۆ ئوسترالیا. ئه‌م زانیارانه هه‌رده‌م له گۆڕان دایه، بۆ دواین زانیاری سه‌ردانی ئێره بكه: https://www.smartraveller.gov.au/COVID-19/trying-get-home#caps\nقه‌ده‌غه یه بۆ هاویللاتییان یان دانیشتووانی ئوسترالیا گه‌شت بكه‌ن بۆ ده‌ره‌وه‌ی وڵات به هۆی COVID-19 وه.\nبه‌ڵام ده‌توانیت داوای لێبوردن بكه‌یت بۆ گه‌شت كردن ئەگه‌ر یه‌كێك له ئه‌م كاتۆگۆریانه‌ی خواره‌وه تۆ ده‌گرێته‌وه:\nتۆ ده‌بێت گه‌شت بكه‌یت وه‌ك به‌شێك له په‌رچه‌دانه‌وه بۆ په‌تای ڤیروسی كۆرۆنا، كه بریتیه له چاودێری بۆ یارمه‌تی.\nگه‌شتكردنت گرنگه بۆ یاریده‌ری پیشه‌یه‌ك یان بزنزێك (كه بریتین له پسپۆران و پیشه‌ی نێوه‌هێنان).\nده‌بێت گه‌شت بكه‌ی به هۆی پێداویستی پزشكی گرنگ كه له ئوسترالیا به‌ده‌ست ناكه‌وێت.\nده‌بێت گه‌شت بكه‌ی به هۆی كاری تایبه‌ت كه ناتوانرێت به‌دوا بكه‌وێت.\nبه‌هۆی كاری مرۆڤاهی یه‌وه.\nگه‌شتكردنت له به‌رژه‌وه‌ندی نیشتیمانی دایه.\nبه ئاگاداری چاودێری رێگای گه‌ڕانه‌وه‌ت به‌كه له په‌یوه‌ندی دابه له گه‌ڵ كۆمپانیای هێڵی ئاسمانی یان نووسینگه‌ی گه‌شتیاری.\nبه‌پێی راگه‌یاندنه فه‌رمێكان ده‌سه‌ڵات داران هه‌ڵسووكه‌وت بكه له فڕۆكه خانه‌ی ترانزێت .\nپه‌یوه‌ندی بكه به نزیكترین كۆنسولخانه‌ی ئه‌و وڵاته‌ی كه تۆ ترانزێتت تێدا هه‌یه، ئه‌گه‌ر هیچ پرسیارێكت هه‌یه سه‌باره‌ت به چوونه ژووره‌وه یان ده‌رچوون.\nبۆ زانییاری زۆرتر سه‌ردانی www.smartraveller.gov.au بكه.\nخه‌ڵكی له ئوسترالیا ده‌بێت به لایه‌نی كه‌مه‌وه 1.5مه‌تر دور راوه‌ستن له كه‌سانی دیكه‌وه. ته‌ماشای رێنماێكانی هه‌رێمه‌كه‌ت بكه سه‌باره‌ت به گردبّنه‌وه.\nSBS پابه‌نده به گه‌یاندنی زانییاری بۆ كۆمه‌ڵگا جیاوازه‌كانی ئوسترالیا سه‌باره‌ت به دوارترین پێشكه‌وتنه‌كان سه‌باره‌ت به COVID-19. هه‌واڵ و زانییار به 63 زمان ده‌ست ده‌كه‌وێت له سه‌ر sbs.com.au/coronavirus.


ڕاگەیەندراوێک بۆ دەرهێنانی پەکەکە لە لیستی تیرۆر بوو بە مانشێتی ڕۆژنامەیەکی بەناوبانگی ئیتالیایی - Aryen News\nڕاگەیەندراوێک بۆ دەرهێنانی پەکەکە لە لیستی تیرۆر بوو بە مانشێتی ڕۆژنامەیەکی بەناوبانگی ئیتالیایی\nكانونی یه‌كه‌م 20, 2021 كانونی یه‌كه‌م 20, 2021\nڕۆژنامەی بەناوبانگی “ئیل سۆلێ”ی ئیتاڵیا لە ژمارەی ئەمڕۆیدا ڕاگەیەندراوێکی لە چوارچێوەی کەمپەینی سەرتاسەریی بۆ دەرهێنانی پەکەکە لە لیستی تیرۆری دەوڵەتان بڵاو کردەوە.\nلە ڕاگەیەندراوەکەدا هاتووە: “توركیا و كۆمه‌ڵگەی كوردی ته‌نیا له رێگه‌ی دانوستاندنه‌وه ده‌توانن به چاره‌سه‌ری ئاشتییانە بگەن. له‌و دانوستانانه‌شدا پێویسته هه‌موو لایه‌نه‌كان بە په‌كه‌كه-شەوە به‌شداربن. بۆیە راگه‌یاندنی په‌كه‌كه وەک ڕێکخراوێکی تیرۆریستی لەمپەرە له‌به‌رده‌م ئاشتی.”\nڕاگەیەندراوەکە ئاماژەی بەوەش داوە، کە دادگای باڵای یه‌كێتیی ئه‌وروپا و دیوانی دادوه‌ریی لۆكزا‌مبورگ له ساڵی ٢٠١٨دا ڕایانگەیاندووە پەکەکە لە ساڵانی ٢٠١٤ تا ٢٠١٧ به ناڕه‌وا له لیستی تیرۆری ئەورووپادا هێڵراوەتەوە. دادگای به‌لژیكاش بڕیارێکی لەو شێوەی داوە.\nلە بەشێکی تری ڕاگەیەندراوەکەدا سەبارەت بە تێکۆشانی پەکەکە لەدژی داعش هاتووە: “تورکیا هاوكاریی داعشی كرد بۆ ئه‌وه‌ی هێرش بكاته سه‌ر ناوچه كوردییه‌كان. بەڵام پەکەکە ڕۆڵی یەکلاکەرەوەی له تێكشكاندنی داعش و چه‌كداره بەکرێگیراوەکاندا هەبوو.”\nلە کۆتایی ڕاگەیەندراوەکەدا هاتووە: “کە له مێژووی كورداندا هیچ بزووتنه‌وه‌یه‌ک هێنده‌ی په‌كه‌كه نه‌یتوانیوه ملیۆنان كورد بۆ به‌ده‌ستهێنانی مافەکانیان ڕێكبخات. په‌كه‌كه بزووتنه‌وه‌یه‌كی جه‌ماوه‌رییه. ئەوەی له رۆژهه‌ڵاتی ناوه‌ڕاستدا هانده‌ری ئازادیی ژنه و وەک داینه‌مۆی دیموكراسی لەقەڵەم دەدرێت، هەر په‌كه‌كه‌یه.”\nڕۆژی پێنجشەممە ٢ی بەفرانبار مامۆستایان جارێکی دیکە لە سەرتاسەری ئێران دینەوە سەر شەقامەکان\nسەبارەت بە نادیار بوونی چارەنووسی زینەب جەلالیان داوای کاردانەوە دەکرێت


زه‌لكاوی حه‌به‌شه\nن:گاستۆن شروو / وه: هیوای نوێ\nنزیكی به‌یانی بوو كه ئێمه گه یشتینه سه‌ر زه‌لكاوه‌كه. سه‌رپلاژ كڕوكپ بوو. به هۆی تۆفانه‌كه‌ی دوێنێ شه‌وه‌وه هێشتا زه‌وی ته‌ڕ بوو و باڵنده‌كان ده‌فڕین و ده‌نیشتنه‌وه.\nله ناكا كه‌ڵێكی مێینه‌ی بچكۆله و جوان، بێده‌نگ له نێو سه‌وزه زاره‌كه ده‌ركه‌وت و ئه‌مه‌ش شتێكی نائاسایی بوو چونكو ئه‌و كاته كاتی ئاو خواردنه‌وه‌ی كه‌ڵه‌كان نه‌بوو. پۆزه جوانه‌كه‌ی گرتبووه سه‌ره‌وه و هه‌وای ده‌گۆڕی و هه‌وای تازه‌ی ده‌خوارده‌وه، گوێ پانه‌كانی ده‌جوڵانده‌وه و دوای ئه‌وه‌ی كه دڵنیا بوو چووه سه‌ر ئاوه‌كه، گه‌ردنه بڵنده‌كه‌ی درێژ كرده‌وه و چووه نێو زه‌لكاوه‌كه و خه‌ریكی ئاو خواره‌نه‌وه‌بوو.\nئه‌و كاته كه ئاوی ده‌خوارده‌وه ئێمه گه‌وره‌بوونی نائاسایی زكی ئه‌وگیانله‌به‌ره جوانه‌مان بینی و زانیمان زكی پڕه و كاتی زایینی نزیكه.\nزۆر له سه‌ر خۆ و هێدی ئاوی ده‌خوارده‌وه، هه‌ندێك جار سه‌ری له سه‌ر ئاوه‌كه به‌رز ده‌كرده‌وه و به جوڵه‌یه‌كی له ناكا و خێرا فۆرمێكی بێتاقه‌تی ده‌گرته خوه‌ی، هه‌ناسه‌ی تازه ده‌كرده‌وه و دیسان ملی داده‌نه‌واند بۆ ئاو خوادن و خه‌ریكی خواردنه‌وه‌ی ئاو ده‌بوه‌وه. له پشت سه‌ریه‌وه نه‌یه‌كان له‌رانه‌وه و كه‌ڵێكی نێر كه هاوجووته‌كه‌ی بوو ده‌ركه‌وت وچه‌ند جار مۆمۆیه‌كی له سه‌رخۆی كرد، كه‌ڵه مێینه‌كه ئاوری له پاش خوه‌یه‌وه دا، كه‌ڵه نێرینه‌كه به‌ره‌ولای مێینه‌كه‌ی هات، نزیكی بوه‌وه و بۆنی پێوه كرد و له رووی بێمه‌یلیه‌وه چۆڕێك ئاوی له گه‌لیا خوارده‌وه.\nكه‌ڵه مێینه‌كه گه‌ڕایه‌وه و هاوجووته‌كه‌شی له گه‌لیا كه‌وته رێ. كه‌ڵه مێینه‌كه جێگه‌یه‌كی بێده‌نگی دۆزیه‌وه و زۆر له سه‌رخۆ و به وشارییه‌وه هه‌ر دوو ده‌ستی كۆكرده‌وه وخوه‌ی درێژ كرد. به شێوه‌یه‌ك خوه‌ی درێژ كرد بوو كه ئێمه زۆر جوان زكیمان ده‌بینی. به‌دوربین لێوه ره‌شه‌كه‌ی ئه‌و گیانله‌به‌ره بچكۆله و جوانه‌مان ده‌بینی كه هێدی هێدی كاوێژی ده‌كری . وا ده‌هاته به‌ر چاو كه نیگای دڵفڕێنی له سه‌ر هیچ شتێك نه‌بوو. كه‌ڵه نێرینه‌كه‌ش له پاڵیا راوه‌ستا بوو و زۆر جار پۆف پۆفی ده‌كرد و دووه بچكۆله‌كه‌ی ده‌جوڵانده‌وه. كه‌ڵه مێینه‌كه دیسانه‌وه رابوو و رۆیشته‌وه سه‌ر ئاوه‌كه، ئاوی خوارده‌وه ودیسان هه‌ر له‌و شوێنه و هه‌ر به‌و شێوازه هه‌ڵاژیا. كه‌ڵه نێرینه‌كه یه‌ك چركه لێی جیا نه‌ده‌بوه‌وه و هه‌ر جار زمزمه‌كانی به‌رز ده‌بوه‌وه. هاوجووته‌كه‌ی سه‌یر ده‌كرد و بۆنی پێوه ده‌كرد، تۆزێك دووركه‌وته‌وه و تۆزێك پیاسه‌ی ده‌كرد، سه‌ری ده‌خسته خواره‌وه تۆزێك چیمه‌نی ده‌خوارد و دیسان ده‌گه‌ڕایه‌وه لای هاوجووته‌كه‌ی ، له ناكاوه رێنماكه‌ی ئێمه كه نزیكی من بوو هێدی ووتی: "دابید"دابید واته مار.\nئه‌مه مارێك بوو به جه‌سته‌ی ئه‌ژده‌هاوه.\nنازانم ئه‌و ماره چۆن سه‌ری له‌و شوێنه‌وه ده‌رهێنا بوو ؟ ئایا له نێو دارستانه‌كه هاتبوو یان له بن ئه‌و دوو گابه‌رده‌وه ده‌ركه‌وتبوو و تا ئێسته‌ش له ژێر سێبه‌ركان خوه‌ی شاردبووه‌وه و ئێمه نامانبینی بوو؟ له سه‌رخۆی ده‌خولایه‌وه, به شێوه‌یه‌ك كه هه‌ستت پێنه‌ده‌كرد، وه‌كوو به‌ڵایه‌كی له ناكاوه خوه‌ی به سه‌ر زه‌ویدا ده‌خشاند له حاڵێكدا كه له گه‌ڵ كه‌ڵه مێینه‌كه مترێك مه‌ودای بوو، له جێگه‌ی خوه‌یدا ووشك بوو. سه‌ری راست كرده‌وه و خوه‌ی وه‌كو گۆچانێك لێكرد كه له گه‌ڵ زه‌ویدا به‌رابه‌ر بوو. جه‌سته‌ی درێژی كۆكرده‌وه و حاڵه‌تێكی ئاماده بوونی گرته خوه‌ی و له‌و شوێنه جوڵه‌ی نه‌ده‌كرد، ئه‌وه‌نده كه به دوربینیش نه‌مانده‌توانی هه‌ناسه كێشانی ببینین . كه‌ڵه مێینه‌كه ئاوڕی له پاش خۆی دایه‌وه و له ماره‌كه راما و سه‌یری ده‌كرد، ده هه‌نگاو ئه‌ولاتریش هاوجووته‌كه‌ی له سه‌ر جێگه‌ی خوه‌ی ووشك بوو و سه‌یری ده‌كرد.\nده ده‌قه‌یه‌ك تێپه‌ڕی، ئێمه له شوێنێك راوه‌ستا بووین كه نه‌مانده‌توانی به گولله لێیبده‌ین و پێشیی به‌و كاره‌ساته بگرین.\nرێنماكه چرپاندی به گوێما و ووتی:\nده‌یخوات. به‌ڵام ئێمه به زیندویی ده‌یگرین.\nله ناكا سه‌ری مار وه‌ك گولله‌ی تۆپێك به سه‌ر گه‌ردنی كه‌ڵه‌كه‌دا هاته‌خوارێ، ئه‌وه‌نده رووداوه‌كه به خێرایی و توندییه‌وه روویدا كه ئێمه نه‌مانزانی چۆن ده‌ستی پێكرد.\nرووداوێكی دڵته‌زێن قه‌وما. مار به‌ده‌ور جه‌سته‌ی كه‌ڵه مێینه‌كه كه له‌سه‌ر زه‌وه‌ی هه‌ڵاژیا بوو سێ ئه‌ڵقه‌ی خوارد، لاقه‌كانی جوڵانه‌وه‌یه‌كی یه‌ك له دوای یه‌كیان وه‌ك لێدانی دڵ هه‌بوو و جاروبار ته‌كانیان ده‌خوارد.\nله هه‌مان كاتدا كه‌ڵه نێرینه‌كه به دوو به‌زی كورت خوه‌ی گه‌یانده شوێنی كاره‌ساته‌كه، خوه‌ی كۆكرده‌وه و سه‌ری به‌ره‌و رووی ئه‌ژده‌هاكه گرت. ده‌هات و ده‌چوو ، دوو جار به شاخه‌كانی له ماره‌كه یدا.\nئه‌ژده‌ها ده‌می خوه‌ی له نێو قوڕگی نێچیره‌كه‌ی هێنایه ده‌ره‌وه و سه‌ری به‌رو كه‌ڵه نێرینه‌كه گرت و سه‌یری ده‌كرد. كه‌ڵه نێرینه‌كه له شوێنی خۆیدا ووشك بوو و نه‌ده‌جوڵا.\nئه‌و ئه‌ڵقانه‌ی كه ماره‌كه به ده‌وری كه‌ڵه مێینه‌كه دروستیكردبوو ، كه‌ڵه‌كه‌ی بێگیان كرد و ئیدی لاقه‌كانی كه به هه‌واوه بوون له جوڵه كه‌وتن . ئێمه دیمان كه له جه‌سته‌ی ئه‌شكه‌نجه كراوی كه‌ڵه مێینه‌كه تۆپه‌ڵه‌یه‌كی گۆشتن كه له خوێندا ده‌دره‌وشایه‌وه كه‌وته خوارێ.\nئه‌ژده‌هاكه سه‌ری خسته سه‌ر نێچیره‌كه‌ی، وه‌ك ئه‌وه‌ی كه بیلاوێنێ به جه‌سته گه‌وره و زه‌به‌لاحه‌كه‌ی جه‌سته ناسكه‌كه‌ی كه‌ڵی جوانی داگرت و له سه رجه‌سته‌ی قورسایی ده‌كرد، چاوه‌ڕێ بوو كه چه‌ند ئه‌ڵقه‌ی تریش به ده‌وریا بدات.\nله‌م كاته‌دا كه‌ڵه نێرینه‌كه ئه‌ستۆی به بێقه‌رایه‌كی زۆره‌وه ده‌جوڵاند و كۆتایی ئه‌و رووداوه ترسناكه و منداڵه‌كه‌ی خوه‌ی سه‌یر ده‌كرد. رۆیشته پێشه‌وه و گه‌یشته لای منداڵه‌كه‌ی ، سه‌ری دانه‌واند و له سه‌رخۆ مناڵه‌كه‌ی ده‌لێسایه‌وه و زمزمه‌گه‌لێكی هێمنی ده‌كرد.\nله‌و ماوه‌یه‌دا ئه‌ژده‌ها گوشاری له سه‌ر جه‌سته‌ی نێچیره‌كه‌ی زیاد كرد و وه‌كو فه‌نه‌رێك ده‌ور تا ده‌وری جه‌سته‌ی كه‌ڵه مێینه‌كه‌ی گرت و سه‌ری نا به‌ره‌و زه‌لكاوه‌كه و نێچیره‌كه‌ش كه له نێو جه‌سته‌یدا ده‌یگوشی، به شوێن خوه‌یدا رایده‌كێشا، ته‌نیا ده‌می كه‌ڵه مێینه‌كه كه زمانی لێی ده‌ركه‌وتبوو خوویا بوو. به‌م شێوه‌یه دووگیانله‌به‌ر به یه‌ك جه‌سته‌وه چونه نێو ئاوه‌كه.\nكه‌ڵه نێرینه‌كه ئارایشی مناڵه‌كه‌ی ته‌واوكرد و دیسان له ئاوه‌كه كه جوڵه‌ی ئه‌ژده‌هاكه شه‌پۆلی ده‌خسته سه‌ری راما و سه‌یری رویشتنی هه‌میشه‌یی هاوجووته‌كه‌ی كرد.\nئێمه له دیتنی ئه‌م دوو نمایشه له جێی خوه‌ماندا وشك ببوین. ده‌سته ده‌سته باڵنده‌ی جوان ده‌هاتن ئاویان ده‌خوارده‌وه و مه‌له‌یان ده‌كرد ، سروشت دیمه‌نێكی مه‌نگ و بێده‌نگی به خوه‌یه‌وه گرتبوو.\nئێمه دیمان بێچوه كه‌ڵه‌كه له سه‌ر پێی خۆی راوه‌ستا به‌ڵام له سه‌ر لاقه‌كانی پیل پیلی ده‌خواره‌ده‌وه و ده‌كه‌وت و ڕا ده‌بوو وه‌كو ئه‌وه‌ی خوه‌ی بۆ رێكردن حازر ده‌كات. باوكی به گوشاری نه‌رمی پۆزه‌یه‌وه مناڵه‌كه‌ی به‌ره‌و نێو دارستانه‌كه پاڵ پێوه نا و هه‌ردوو چونه نێو دارستانه‌كه‌وه.\nدوای ماوه‌یه‌ك بینیمان كه ئه‌ژده‌ها له نێو ئاوه‌كه هاته‌ده‌ره‌وه.\nبازنه‌كانی كرا بوونه‌وه، دووی به سه‌ر ماسه‌كانه‌وه راده‌كێشا و پاشماوه‌كانی جه‌سته‌ی كه‌ڵه‌كه‌ی به شوێن خوه‌یا ده‌كێشا. كاتێك كه جه‌سته‌ی كه‌ڵه مێینه‌كه كه‌وته ده‌ر ناسینی زۆر ئه‌سته‌م بوو سه‌ری پێوه نه‌بوو، جه‌سته‌ی ناسكی وه‌ك تۆربه‌یه‌كی شل و شێواوی لێهاتبوو. ئه‌ژده‌هاكه زۆرتر له كاتژمێریك خه‌ریك خواردنی نێچیره‌كه‌ی بوو. هاورێكانی ئێمه كه رێنماكه‌مان ئاگاداری كردبوونه‌وه خوه‌یان به قولاو گورێس گه‌یانده شوێنی رووداوه‌كه و ئه‌و ماره زه‌به‌لاحه كه وه‌ك مردوویه‌كی په‌نه‌میایی لێ هاتبوو به زیندوویی گرتیان.\nكاتی خۆر ئاوا بوون شوێنه پێی گه‌له كه‌ڵه‌كانمان دیته‌وه ، ئه‌گه‌رچی تۆزێك دوور بووین به‌ڵام ئه‌وانه‌مان ده‌بینی، پێنج كه‌ڵی مێینه‌یان له گه‌ڵ بوو كه بێچوه‌كانیشیان به شوێنیانه‌وه بوون و بێچوه كه‌ڵه هه‌تیووه‌كه‌ش له گه‌ڵ یه‌كێكیان بوو.


کوردیپێدیا - پیرۆزبێت 21ی شوبات رۆژی جیهانی زمانی دایکی\n📝 پیرۆزبێت 21ی شوبات رۆژی جیهانی زمانی دایکی | پۆل: بەڵگەنامەکان | زمانی بابەت: 🏳 کوردیی ناوەڕاست\nپیرۆزبێت 21ی شوبات رۆژی جیهانی زمانی دایکی\nزمان و کەلتور دوو هێمای بنەڕەتی هەر گەلێکە. لە پێناوی دیاریکردنی ناسنامەکانیان، گەل و نەتەوەکان رەنج و فیداکاری گەورەیان داوە و تاوەکو ئێستایش خەڵکانێک هەن له و پێناوەدا لە تێکۆشان و خەباتدان دان. 21ی شوبات کە رۆژی جیهانی زمانی دایکییە، رۆژێکی گرنگە بۆ وەبیرهێنانەوەی رەنج و تێکۆشان لە پێناوی زیندوویی و گرنگی راهایی زمانی دایکیی. سەردەمانێک بەنگەلادیس لەژێر فەرمیەتیی پاکستان دا بوو، بە زۆرەملێیی دەیانویست زمانی سەردەستی ئۆردو ببێتە زمانی فەرمی بەنگالیەکانیش. بەڵام ئەوە قەبوڵ نەکرا و خەڵکی لە دژی بڕیارەکە هاتنە سەر شەقام.\nلە چالاکیەکەی 21ی شوباتی 1952، پێنج لە خوندکارانی بەنگالی لە داوای زمانی خۆیان دەکرد، بە دەستی پۆلیسی پاکستانی کوژران. سازمانی یۆنیسکۆی سەر بە نەتەوەیەکگرتووەکان بۆ وەبیرهێنانەوەی جەوانانی بەنگالی لە هەنگاوێکی بێ وێنەدا ئەم رۆژە واتە 21 ی شوباتیان وەک رۆژی زمانی دایکیی بۆ هەموو وڵاتانی جیهان راگەیاند و پێشنیاری سیستەمی فێرکاری بۆ ئه و وڵاتانەی کە دانیشتوانی لە چەند زمان و چەند نەتەوەی جیاواز پێکدێت پێشنیار کرد. لە ساڵی 2000 ەوە ئەم رۆژە لە جیهاندا پیرۆز دەکرێ. بەگوێرەی داتاکانی یۆنیسکۆ لە ساڵی 1950 ەوە تا ئێستا 230 لە زمانانی دونیا لەناوچوون و 2400 زمانی تریش لە ژێر مەترسی نەمان دان.\nلە تورکیا نەرمەنکی، ااسورکی، ئابازی، پۆنتوسو کە بنزاراوەیەکی کرمانجکی (دیملکی) لە ناویاندا 18 زمان و زاراوەی تریش رووبەڕووی لەناوچووندان. هەروەها هەورامییش بە هەمان شێوە له و مەترسیە بە دوور نییە! دەوڵەت و رژێمی دەستەڵاتی تورکیا بەقەد قڕکردنی فیزیکی، بە روخاندن و خاپورکرنی شوێنەوارە مێژووییەکان و بە ئاسمیلیاسیۆن دەیەوێ لەسەر خاکێکی دێرین و مێژوویی کە کاکڵە کۆکی گەلانی تێکۆشەر ببرژێنێ و بسڕێتەوە. سازی و ئه و دەزگایانەی کە بە کوردی خەباتی بڵاوکردنەوە دەکەن، یان خەباتی زمان و زمانەوانی ئەنجامدەدەن لەلایەن دەوڵەتەوە دادەخرێن و رۆژنامە و بڵئوکراوەکانیان قەدەغەدەکرێن، بە سەدان کەسیان زیندانی دەکرێن و تا ئێسیاش لە زینداندان. دەوڵەتی تورک بە ناوەخۆی تورکیا ناوەستێتەوە، بەڵکو ئه و سیاسەتەیان لە هەندێک دەوڵەتی ئەوڕوپا بە تایبەتی وڵاتی ئەڵمانیا جێبەجێ دەکات، کە لە ئەنجامدا بەم دواییانە وەشانخانەی مێزۆپۆتمایا و میر موزیکی بە ڕێپێدانی دەوڵەتی ئەڵمانیا داخست.\nدەبێ لە بەرامبەر ئه و کار و هەڵسوکەوتانەیان بێ دەنگ نەمێنین و خاوەندارێتی لە زمان و چاندی خۆمان بکەین و دەنگی ناڕەزایەتی خۆمان هەڵبڕین و لە خەبات و تێکۆشانی فەرهەنگی و زمان بە گڕ و جۆشتر بەردەوام بین.\nئه و مانگرتنانەی لە کوردستان و دەرەوەی وڵات کە بە پێشەنگی پەڕلەمانتاری HDP لەیلا گوڤەن دەستی پێکرد و بەرداوامی هەیە، جگە لە مەبەست و ئمانجە دیارەکەی لەهەمان کاتدا بۆ پاراستنی ئایندەی منداڵانی کورد و تەواوی منداڵانی جیهان و زمانەکەیانە.\nزمانی کوردی ئه و زمانەیە کە هەردەم لە بەردەم ئاسمیلە و ئینکارکردن دایە، بەڵام لەناو پەڕەکانی مێژوودا ون نەبوو و بە رەنج و تێکۆشانی دایکانی کورد و دڵسۆزانی گەلەکەمان بەسەرفرازی باڵا دەکات. لەم قۆناغە مێژووییە و دواتر، بۆ ئەوەی رێ لە بەر توانەوە و ئاسمیلە و خۆئاسمیلەکردن بگیرێ پێویستە بە کوردی بیربکرێتەوە. ئەمە لەهەمان کاتدا بۆ زمانەکانی گەلی ئەرمەنی، ئاسوری، سریانی و کلدانی و ئەوانی تریش ئامانجمانە کە لەبەر مەترسی لەناوچووندان.\nبەبیرهێنانەوەی گەنجان و خوێندکارانی بەنگلادشی، ئەوانەی لە ڕێگای خاوەندارێتی لە زمان و فەرهەنگی خۆیان و ئاخاوتن و خوێندن بە زمانی رەسەنی دایک، خۆیان کردە قوربانی، سڵاو و پیرۆزبایی بۆ بەرزی گیانبازی و وەفاداریان رادەگەیێنین.\nهەر بۆیە بۆ زمانی کوردیش، تێکۆشان و پاراستنی زمانی دایک و بابەتی مان و نەمانه و پێویستیەکی ژیانییە.\nبەم بۆنەیەوە و بە بیروباوەڕی بە خاوەندارێتی لە زمانی دایکی و پاراستنی و 21ی شوبات رۆژی جیهانی زمانی دایکی، بە گەرمی لە هەموو گەلانی ژێردەستی جیهان و بەتایبەتی گەلانی کوردستان پیرۆز دەکەین.\nکۆمیسیۆنی زمان، کەلتور و بەروەردەی کۆنگرەی نەتەوەیی کوردستان\n➕ ئەم بابەتە لەلایەن: (نالیا ئیبراهیم)ەوە لە: Feb 21 2019 3:48PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Feb 21 2019 3:55PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Feb 21 2019 3:55PM باشترکراوە


كوردی – Kurdi – www.facebook.com/anarkistan.net ***** sekoy-anarkistani-kurdiy-zman@riseup.net ***** https://i-f-a.org\nهاوپۆل: كوردی – Kurdi\nبەشی كوردی پێگەی ئەناركیستان\nهیندسستان هەناردەی گەنمی وەستان\nبە گوێرەی ڕاپۆرتێکی نوێ هیندستان کە دووەم گەورەترین وڵاتی بەرهەمهێنانی گەنمە بڕیاری دا چی تر گەنم هەناردە نەکات.\nهیندستان وای پێشبینی دەکرد کە کە لە ساڵی 2022/2023 دەتوانێت 10 ملیۆن تەن گەنم هەناردە بکات بەڵام ئەمساڵ لەبەر بەرزبوونەوەی پلەی گەرمی کە کارایی خراپی خۆی داناوە لەسەر دروێنەی گەنم و بەرهەمەکەی بڕیاری داوە کە چی تر هەناردەی گەنم نەکات و لە نێو خودی وڵاتدا بەکاربهێنرێت.\nهەر بە گوێرەی ئەو راپۆرتە هیندستان پێویستی بەوە هەیە ساڵانە 25 ملیۆن تەن گەنم بەرهەم بهێنیت کە ئەمەش زۆر مەحاڵە یەکەم بەهۆی بارودۆخی شەرەکەوە کە نازانرێت هەتا کەی بەردەوام دەبێت و هەم بەهۆی تێکچوونی جەو و ژینگەوە.\nهەناردەنەکردنی گەنم لە لایەن هیندستانەوە ئەوەندەی تر نرخی گەنم بەرز دەکاتەوە ، لە ئێستادا نرخی گەنم بە ڕێژەی لە سەدا 40 لە چاو ساڵی پار و پێراردا بەرزبووەتەوە .\nazadebram\tكوردی - Kurdi\t 16 مارس 2022 1 Minute\nتاکتیکی سێیەمی سەرەك کۆمار پووچەڵ بووەوە\nسەرەك کۆماری سری لانکە، گۆتە ڕاجەپاکسا، تا ئێستا سێ تاکتیکی بۆ دامرکاندنەوەی مانگرتوان و خۆپیشاندەران و ناڕەزاییکەران کە دژ بە حوکڕانییەکەین ، بەکارهێناوە.\nتاکتیکی یەکەم : بەکارهێنانی تووندوو تیژی دژ بە خەڵکی کە لە سەر شەقامەکان بوون کە داوای دەست لەکار کێشانەوەی هەموو کاربەدەستاینی حکومەتیان دەکرد، بەڵام شکستی هێنا. دوەم: سەرەک وەزیران کە برای گەورەی خۆی بوو ڕۆژی 2شەمەی پێشوو ناچارکرد بە دەست لەکار کێشانەوە بەڵكو بارودۆخەکە ئەهۆن بێتەوە و هەموو گرفتەکانیش بکەوێتە ئەستۆی ئەو. ئەم تاکتیکەش هەر بێ ئەنجام بوو . سێیەم تاکتیکی: دانانی سەرەك وەزیرانی نوێی ، Ranil Wickremesinghe ، کە 5 جار سەرەك وەزیران بووە . دواجاری لە نێوانی ساڵی 2015 و ساڵی 2019 دەدا بووە. ئەم کابرایە باوەڕی بە سیاسەتی ئابووری لیبراڵ هەیە و دۆست و خوشەویستی کاربەدستانی صندوقی دراویی نێودەوڵەتی و زۆرێك لە حکومەتەکانی وڵاتانی ڕۆژئاوایە. بەڵام خەڵکی بەمەش ناڕازین لەبەر چەند هۆیەك : یەکەم : ئەزموونی پێشوی ئەم کابرایەیان لەبەر چاوە کە پارێزەری مانەوەی خێزانی ڕاجەپاکەسا بووە لە حوکمکردندا، دۆستی وڵاتانی غەرب و صندوقی دراوی نێودەوڵەتی بووە ، ئاڵاوە لە گەندەڵییەوە. دووەم: ناڕەزاییکەران دەڵێن ئەگەر ئەو ، ڕانیڵ، ڕاستدەکات با گۆتە [ سەرەك کۆمار] بنێرێتەوە ماڵەوە هەروەها سەرەک وەزیرانی کۆن بداتە دادگا بە هۆی ئەوەی کە پیاوەکانی ئەو توندووتیژییان بەرانبەر بە خۆپیشاندەران بەکارهێناوە. کە لە کاتێکدا ئەم ئامادە نییە هیچێك لەمانە بکات چاوەروانی ئەوەی لێناکرێت کە خەڵکی سری لانکە قەبوڵی بکەن بۆیە خۆپیشاندان و ناڕەزاییەکان بەردەوامن و بەردەوام دەبن .\nazadebram\tكوردی - Kurdi، هه‌واڵ و ڕاپۆرت\t 15 مارس 2022 1 Minute\nپێش هاتنە سەر باسەکە دەبێت ئەوە بڵێێم بە هەزاران پەرتووك و توێژینەوە و وتار لەسەر ئەم بابەتە نوسرەاون و بە دەیەهاش بڕوانامەی دکتۆرای لەسەر وەرگیراوە. لەبەر ئەوە ئەم نوسینە نەك ڕەنگە جێگای ڕەزامەندی گەلێك نەبێت، بە دڵنیایییشەوە مایەی قەناعەتکردن بە هیچ کەسێکیش نییە بەڵام دەکرێت پرسیار لای خوێنەر بورووژێنێت.\nazadebram\tكوردی - Kurdi، وتار\t 11 مارس 2022 1 Minute\nهیچ هێز و دەوڵەتێك نییە بتوانێت لەبەردەم هێزی جەماوەردا خۆی بگرێت\nڕەنج و قوربانییەکانیی خۆپیشاندەران و ناڕەزاییکەرانی سری لانکە چوە قۆناغیکی دیکەوە . پاش بەردەوامبوونی خۆپیشاندان و ناڕەزایی و فروانبوونی، ڕۆژی هەینی ڕابوردوو حکومەت ناچار بوە کە حاڵەتی ئیمێرجنسی ڕاگەیەنێت ، بەڵام ئەمە نەك هەر دادی حکومەت و دەوڵەتی نەدا بەڵکو بەنزینێك بوو کرا بە سەر ئاگردا بۆیە دوێنێی دووشەمە ، 09/05 نارەزایییەکان و مانگرتنی گشتی توانی هەنگاوێکی دیکە داخوازییەکانیان بەرنە پێشەوە.\nدوێنێ پاش هێڕشی پۆلیس و هێزە بەکرێگیراوەکانی دیکە 5 کەس لە خۆپیشانداران گیانیان لەدەست دا و 200 پۆلیسیش بریندار بوو. دواجار خۆپیشاندەران هێڕشیان کردە سەر ماڵ و ئۆفیسی سەرەک وەزیران ، میهاندە ڕاجەپاکەسە کە پێشتر واتە لە نێوانی 2005 بۆ 2015 سەرەك کۆمار بووە، و ئاگریان تێبەردا. بە پەلە هێزێ پۆلیس و هێزی ڕزگارکەر توانییان سەرەک وەزیران و خێزانەکەی ڕزگار بکەن لە سوتان. هاوکتیش خۆپیشاندەران دایان بەسەر زیاتر لە 12 کۆشك و خانوی زۆر ناوازەی وەلاکەرانی سەرۆك وەزیران و سەرۆک کۆمار و ئاگریان تێبەردان.\nمیدیا دەڵێت کە سەرۆكی دەوڵەت کە برای سەرەك وەزیرانە ڕۆژی هەینی داوای لە براکەی کردووە کە دەست لەکار بکێشێتەو بۆ ئەوەی کە بارودۆخەکە هێور ببێتەوە و ئەویش بتوانێت لەسەر کورسییەکەی بمێنێتەوە، بەڵام ئەم تاکتیکە سەری نەگرت و بارودۆخەکە ئاڵۆزتر بووە کە بەرەو ئەوە دەڕوات کە سەرەک کۆمار خۆشی دەست لە کار بکێشێتەوە یاخود بە هەزاران کەسی نێو ناڕەزایی و خۆپیشاندانەکان ، بکوژن.\nazadebram\tكوردی - Kurdi، هه‌واڵ و ڕاپۆرت\t 10 مارس 2022 1 Minute\nشارستانی و گرفتی قەڵەوی و کێش زیادبوون\nشارستانی چەندێک خۆشی و سەفای بۆ خەڵکی هێنابێت لەوە زیاتر نەهامەتی بۆیان هێناوە. هەر بە هۆی شارستانیەوە کە بە بەرهەمهێنانی سەرمایەداری دەزانین سەدەها نەخۆشی سەری تێکردوین کە کاتی خۆی چەند جۆرێك لەم نەخۆشیانە یا هەر نەبوون یاخود بە دەگمەن بوون.\nمیدیای بریتانی بە هەندێكیان دەڵێت نەخۆشی دەوڵەمەندبوون و دەوڵەمەندەکان، بەڵام لە ڕاستیدا زیاتر نەخۆشی هەژارەکانە کە بەشێکی زۆری بە هۆی کەمدەستی و هەژارییەوە هەم ڕووبەڕویان دەبێتەوە و هەم توانا و پارەی چارەسەریانیان نییە .\nلەو نەخۆشیانە نەخۆشی قەڵەوی و کێش زیادبوونە . بە گوێرەی راپۆرتێکی نوێی ڕێکخراوی تەندروستی جیهانی ساڵانە لە ئەوروپادا 1.2 ملیۆن کەس بە هۆی کێش سەرکەوتن و قەڵەوییانەوە دەمرن.\nئەو ڕاپۆرتە دەلێت هەر بە هۆکاری ئەم دەرەدوە هەر لە ئەوروپادا ساڵانە 200 هەزار کەس توشی نەخۆشی شێرپەنجە دەبن و دەمرن.\nڕاپۆرتەکە زۆر وردەکاری تێدایە لەوانە :\n+ لە سەدا 59ی دانیشتوان کە تەمەنیان پێگەیشتوە واتە ڕوشدن و لە سەدا 8ی منداڵانێک کە تەمەنیان لەژێر 5 ساڵەوەیە کێشیان زیادە\n+ ئەوروپا لە سەری سەری ئەم لیستەوەیە لە جیهاندا، تەنها لە دوای ئەمەریکاوەیە.\n+ قەڵەوی و کێش زیادیی دەبێتە هۆی نەخۆشی ئێسقانەکانی هەیکەلی عەزمی و نەخۆشی شەکرەی جۆری دوو و نەخۆشی دڵ و لانی کەم 13 جۆری شێرپەنجە بە قەڵەوی و کێشی زیادییەوە بەندن.\n+ لە هەندێك وڵاتی ئەم کیشۆرەدا [ ئەوروپا] لەوە دەکات ئەم نەخۆشییە لە مەترسی جگەرە کێشان لەسەر تەندروستی تێپەڕێنێت.\n+ لە ئەوروپاشسدا بریتانیا لەدوای ئیسرائیل و ماڵتا و تورکیاوە دێت ، واتە چوارەمە لە قەڵەویی دانیشتوانەکەیدا.\n+ پیاوان زیاتر ڕووبەروی قەڵەوی و کێش زیادیی دەبنەوە لە ئەوروپا، گەر چی لە ئەوروپادا ڕێژەی قەڵەوی پیاوان لە سەدا 22 و هی ژنان لە سەدا24.\n+ هۆکاری ئەم قەڵەوبوونەش ڕژێمی خواردن و جووڵەنەکردن و کەمکردنی ڕاهینان و پێشەوچوونی دیجیتەڵە واتە لە زۆر وەخت و بۆ زۆر شت پیویست ناکات لە ماڵ دەرچیت دەتوانیت لە ئۆن لاین ئۆردەری بکەیت: خواردن ، کاڵاکان ، دانی پارەی قائیمەکانی غازو ئاو و کارەبا و دانەوەی قەرز و زۆری تر .\nazadebram\tكوردی - Kurdi، هه‌واڵ و ڕاپۆرت\t 8 مارس 2022 1 Minute\nئەو جەنگەی کە بە یەك تەلەفون دەکرێت بووەستێرێت ، وا مانگی سێیەمیشی تەواو دەکات:\nجەنگێکە بەردەوامە کە تەنها بە تەنها لە قازنجی ئەمریکا و بریتایا و سەرمایەدارنی جیهانە لە زەرەروو زیانی خەڵکی ئۆکرانیا و سەراپایای گەلانە.\nجەنگێکە کە بە تەلفونێیکی کەمتر لە 30 چرکە تەنها و تەنها بە 6 وشە لەگەڵ زێلێنسکیدا دەوەستینرێت : ” بڕۆ وتووێژ بکە تۆ ئازادیت”. بەڵام ئەوە ڕوونادات چونکە لە قازانجی سیستەمەکەیە ، لە قازانجی دەوڵەت و دەوڵەت مەدارانی بریتانیا و ئەمریکا و سەرمایەداران و کۆمپانیا گەورەکانی دونیایە. ئەمان دەیانەوێت ئەو جەنگە درێژە بکێشێت ، ئەمان ئەوەندەی بیر لە هاوکاری حکومەتی ئۆکرانیا و ناردنی پارە و چەك و تەقەرمەنی نوێ بۆ ئەوێ دەکەنەوە، گەر چواریەکی ئەوە بیریان لە ئاشتی و ئاگربەستی نێوان ئۆکرانیا و روسیا بکرادیەتەوە ، ئەگەر چواریەکی ئەو هەوڵ و کۆششە دیبلۆماسییانەی کە سەرفی دەکەن بۆ هاندانی زێلینسکی لە بەردەوامیدان بە جەنگ و وەستان لە وتووێژ و هاندانی دەوڵەتەکانی دیکە بۆ هاوکاری دارایی و عەسکەری حکومەتی ئۆکراینا، ئێستا دەمێك بوو ئەو شەڕە وەستا بوو.\nخێرە کە ئەمەریکا 33 ملیار دۆلاری دیکە کە 20.4 ملیار لەمە نرخی نوێترین چەك و تەقەمەنی عەسکەرییە بۆ ئۆکرانیا دەنێرێت؟ خێرە کە سەرەك وەزیرانی بریتانیا 1.3 ملیار پاوەند تەرخان دەکات بۆ هاوکاری سەربازیی ئۆکرانیاو ناردنی چەکی نوێ دژ بە ڕوسیا؟ ئایا ئەمە بۆ مەبەستی مرۆڤایەتییە؟ ئایا ئەمە بۆ لێدان و مەحفکردنەوەی فاشییەتە ؟ ئەی ئەگەر ئەمەندە بە بە زەیی و دڵسۆزن ئەو هەموو ملیۆن کەسە لە هاووڵایانی خۆیان لەو پەڕی ناخۆشی و برسێتی دا ژیان دەبەنە سەر بەڵام ئەم مرۆڤ و مرۆڤ دۆستانە بۆ هاوکاریان نابن ؟ کرێکارانێک خەبات دەکەن، مان دەگرن بۆ پێنسێ ، سێنتێ زیاتر بە هەزار شەرەشەق ئەگەر بۆیان زیاد بکرێت . بۆجی ئەمەیان بەلاوە نامرۆڤانەیە ؟ بۆچی مەنعی دروستکردنی نقابەیان لێدەکرێت ؟\nئەو کەسەی کە باوەڕ بە چەمکی مرۆڤدۆستی و مرۆڤایەتی ئەمەریکا و بریتانیا بکات ، یا لە نەخوێندنەوەی مێژووەوەیە ، یا لە گێلییەوەیە یاخود لە بەرژەوەندی کەسایەتی یاخود چیانیەتییەوەیە.\nazadebram\tكوردی - Kurdi، لێکۆڵینه‌وه\t 8 مارس 2022 1 Minute\nئایندە و برسێتی\nدوای ڕوودانی جەنگەکە بۆ زۆربەمان دەرکەوت کە ئۆکرانیا و ڕوسیا چ سەنگێکی سیاسی و ئابوورییان هەیە. ئۆکرانیان یەکەم نێرەری دانەوێڵەیە دوای دانەوێڵە پەینی کیمیاوی یاخود مەوادی بەپیتکەری زەوی.\nبە گوێرەی ڕاپۆرتێکی نوێ ئۆکراینا ساڵانە 33 ملیۆن تەن لە گەنم بەرهەم دەهێنێت و لەمەش 20 ملیۆن تەنی هەناردەی دەرەوەی خۆی دەکات، بەڵام لە ئێستادا بە هۆی جەنگەکەوە مەترسی ئەوە هەیە کە دروێنەی گەنم بە ڕێژەی لە سەدا 35 دابەزێت لە چاو ساڵانی پێشتردا. بێ گومان جەنگەکە لە سێ لاوە کارایی خۆی دادەنێت لە سەر ناردنە دەرەوەی گەنم . یەکەم: بە هۆی کەمی بەرهەمهێنانەوە . دووەم: مەترسی درێژە کێشانی جەنگەکە بۆ ئەمەش دەوڵەتی ئۆکرانیا ڕێگرە لە ناردنە دەرەوەی گەنم و دەیانەوێت هەموی ئەمبار بکەن بۆ کاتی پێویستی خۆیان . سێیەم: لە سەدا 90 گەنمی هەناردە لە ڕێگای بەندەرەوە دەڕوات کە لەسەر دەریای ڕەشە ، بەڵام لە ئێستادا دەریای ڕەش بە سنوری ئۆکرانیا لە لایەن ڕوسیاوە دەورەی گیراوە و ڕێگا نادات هیچی ئۆکرانیا بگاتە دەرەەوەی خۆیان. بەم هۆیەشەوە نرخی گەنم لە مانگی ئازاردا لە جیهاندا بە بری لە سەدا 20 سەرکەوت. ئۆکرانیا لە هەناردەکردنی پەینی کیمیاوی و مەوادەکانی بەپیتکردنی زەویش لەگەڵ روسیادا ڕۆڵی سەرەکی هەیە بەڵام بە هۆی جەنگ و گەمارۆدانی بەندەرەوەکانی سەر دەریای ڕەش لە لایەن روسیاوە ، هەرناردە ناکرێن ئەمەش بە ڕۆڵی خۆی دەوری هەیە لە زیادنەکردنی بەروبوومی دانەوێڵەدا .\nبێ گومان سەرکەوتنی ئەم نرخە هۆکاری دیکەشی هەیە لەوانە گوڕن لە ژینگە و کەشوهەوا کە پارساڵ زۆر گەرم بوو ڕۆڵی خۆی هەبوو لەسەر بەرهەمهێنانی گەنم لە ڕوسیا و هیندستان و ئەمەریکاش. هەروەها ئۆسترالیا و کەنەدەش کە بەرهەم‌هێنەرێکی باشن ئەوانیش بە هۆی گەرمای ساڵی پارەوە ئەوەندەیان بەرهەم نەهێنا ، گەرمی ساڵی پار وڵاتانی خواروی ئاسیاشی گرتەوە ئەوانیش ئەوەندە دەغڵو داننیا بەرهەم نەهێنا ئەمە جگە لەو شوێنانەی کە شەڕی لێ هەیە وەکو سوریا و یەمەن و ..\nبەم هۆیانەی سەرەوە ئابووریناسەکان وا پێشبینی دەکەن کە ساڵی ئایندە برسێتی لە زۆر شوێندا بڵاودەبێتەوە.\nazadebram\tكوردی - Kurdi، هه‌واڵ و ڕاپۆرت\t 7 مارس 2022 1 Minute


دیدار له‌گه‌ڵ: ئۆرهان پامۆك – Denegkan\nدیدار له‌گه‌ڵ: ئۆرهان پامۆك\nbydengekan\tDecember 6, 2010\tئەدەب\nپێویستم به ئازاری ته‌نیاییه تا خه‌یاڵه‌كانم بخه‌مه كار\n– به‌ینتان له‌گه‌ڵ گفتوگۆدا چۆنه؟\n* هه‌ندێكجار تووڕه‌ده‌بم، چون وه‌ڵامی گه‌مژانه به هه‌ندێك پرسیاری بێسه‌روبه‌ر ده‌ده‌مه‌وه. ئه‌م پرسه له گفتوگۆكانیشمدا به زمانی توركی به ئه‌ندازه‌ی ئینگلیزییه‌كان رووده‌دات. به توركی قسه‌كردنی زۆر بۆ من پێناسه نییه، جارجارێ رسته‌ی گه‌مژانه ده‌هێنمه سه‌ر زمان. له توركیا، زیاتر به ده‌لیلی گفتوگۆكانم، هێرشم ده‌كرێته سه‌ر تا به هۆی كتێبه‌كانمه‌وه. له‌م وڵاته‌دا، نووسه‌رانی ستوونی سیاسی رۆژنامه‌كان و كه‌سانێك كه خه‌ریكی شیكاری سیاسین، رۆمان ناخوێننه‌وه.\nPrevious کلیپی پاداشتی مژدێن ساڵح و کوژاندنه‌وه‌ی ئاگر به ئاگر\nNext گیرۆده‌یی کوانته‌می


ANF | بۆ داهاتووی منداڵەکانمان، پارێزگاری لە خاک و نیشتیمانمان دەکەین\nبۆ داهاتووی منداڵەکانمان، پارێزگاری لە خاک و نیشتیمانمان دەکەین\nهێرشی دەوڵەتی تورکیای داگیرکەر و چەتەکانی بۆ داگیرکردنی عەفرین، هەروەها بەرخۆدانی گەل و شەڕڤانانی عەفرین لەدژی ئەو داگیرکەرییە، لە ڕۆژی ٢٥میندا بەردەوامە. گەل و هێزە پارێزوانەکانی عەفرین بڕیاریان داوە کە ڕێگە بە داگیرکردنی خاکەکەیان نەدەن.\nسێشه‌ممه, 13 Feb 2018, 12:31\nئەندامانی ئاسایشی رۆژئاوا-ش شانبەشانی هێزەکانی یەپەگە/یەپەژه، لە ڕیزەکانی پێشەوەی بەرخۆدانی دژی داگیرکاریدا جێ دەگرن. سەرەڕای ئەوەی کە هەتا ئێستا زۆر هەڤاڵیان شەهید بووە، بەڵام بڕیاری پارێزگاری لە وار و نیشتیمانەکەیان داوە. ئەندامانی ئاسایشی ژنانی ڕۆژاوا لە ناوچەی ماباتا-ی عەفرین، بۆ ئاژانسی فورات دوان و ڕایانگەیاند کە پارێزگاری لە خاک و گەلەکەیان دەکەن.\nلەمیا جەماڵ، یەکێک لەو ئەندامانەی ئاسایشی ژنانە کە لەبەرەکانی پێشەوەی بەرەنگاری لە دژی داگیرکاریدا جێی گرتووە. لامیا، دایکی منداڵێکی ٤سالانەیە. بۆ ئەوەی نیشتیمانەکەی بپارێزی، هەوو ڕۆژێ بە ناچاری منداڵەکەی لە ماڵەوە بەجێدەهێڵێ و ڕوو دەکاتە بەرەکانی شەڕ. لامیا جەماڵ دەڵێ؛ ئەو بۆ پاراستنی ژنان، بووەتە ئەندامی هێزی ئاسایشی ژنان .\nلە وەڵامی ئەو پرسیارەدا کە گەلۆ کە ئێوە دێنە بەرەکانی شەڕ، منداڵەکەتان ناپرسێ بۆ کوێ دەچێ؟ لەمیا دەڵێ: ''بێ‌گومان دەپرسێ. منیش بۆی باس دەکەم. پێی دەڵێ کە بۆ پاراستنی خاک و وڵاتی خۆمان دەچم. بۆ ئەوەیکە خزمەتی گەلەکەمان بکەم، دەچم. بەهۆی کەمی تەمەن و بچووکییەوە، زۆر تێناگا، بەڵام دڵنیام کە ڕۆژێک تێبگات کە بۆ ئەوانم کردووە".\nئەندامێکی دیکەی ئاسایشی ژنان، بە نێوی ''خالیدە محەممەد"یش دەڵێ: ئێمە خاکی خۆمان دەپاریزین. فەلسەفەیەکی ئێمە هەیە، ئەویش فەلسەفەی ڕێبەر ئاپۆیە. دوژمن لەو فەلسەفەیە دەترسێ، هەر بۆیە لەدژی شەڕی ڕاگەیاندوە. ئێمەش پارێزگاری لە هەبوونی ئەو فەلسەفەیە دەکەین".\nخالیدە دەڵی؛ لە بەرەکانی شەڕدا لەگەڵ شەڕڤانانی یەپەگە/یەپەژە، بەرەنگاری دوژمن دەبنەوە و درێژە بە قسەکانی دەدات ''ئێمە هێز و ورە دەدەین بە یەکتری. ئیمە هێز دەدەینە ئەوان و ئەوانیش دەیدەنە ئێمە. ئاخر ئێمە هەموومان یەک ئامانجمان هەیە".\nدلیشان عومەر، ئەندامێکی دیکەی ئاسایشی ژن، دەڵێ، کە ئێمە هەتا ئێستا پارێزگاریمان لە خاکی خۆمان کردووە و لەمەودواش هەر دەیپارێزین. "هەموو شتێک بۆ نیشتیمان و شەرەفمانە".\nچەتەکانى دەوڵەتى تورک هێرشیان کردە سەر خاڵەکانی ئەنجوومەنى سەربازیى باب\nچیا فرات: بەم زووانە مزگینی تێکشکاندنی داعش دەدەینە هەمووجیهان\nباكووری گوندی باغۆز ڕزگار كرا\nقه‌سه‌ده: پێویسته دادگه‌یه‌كی نێوده‌وڵه‌تی بۆ دادگه‌یی كردنی ئه‌ندامانی داعش له ڕۆژاڤا دابنرێت\nله ناوچه‌ی باب ٣ چه‌ته‌ی سه‌ر به توركیا كوژران


دوو وتاری دڵشاد كاوانی و سەرنجێك\nبێگومان نووسین لە بارەی كتێبێك، بە تایبەتیش ئەگەر ڕەخنە و لێكۆڵینەوەی ئەدەبی بێت، پێویستی بە پاشخانێكی ڕۆشنبیری گەورە هەیە.چونكە ئەركی نووسەر لێرەدا، وێرای ئەوەی ڕەخنەكردن و شڕۆڤەكردنی ناوەڕۆكی دەقەكەیە، هاوكات وردبینیشە. بۆ ئەوەی خودی نووسەرەكە، خۆی نەكەوێتە هەڵەوە. بۆیە بڕوام وایە، هیچ ژانرێك هێندەی لێكۆلینەوە لە دەقی ئەدەبی، بەرپرسیاریەتی نییە. چونكە بچووكترین هەڵە و كەمترین زانیاریی، دەبێتە هۆی بە هەڵە تێگەیاندنی خوێنەر. ئاساییە نووسەرێك لە نووسینێكی خۆیدا، چەندین هەڵەی بابەتی و مێژوویی و زمانەوانی بكات، بەڵام ئەوە ئاسایی نییە، كە ئەوەی ئەو هەڵانە بۆ نووسەر ڕاست دەكاتەوە، خۆی بكەوێتە هەڵەوە. لەو ڕوانگەیەوە وەك خوێنەرێك دەمەوێت لە بارەی دوو وتاری بەڕێزێك بە ناوی(دلشاد كاوانی)یەوە چەند سەرنجێكی كورت و خێرا دەرببڕم.\nئەم وتارە كەلە ژمارە(3314)ی 29/7ی ڕۆژنامەی هەولێر بڵاو كراوەتەوە، لە بارەی ڕۆمانی كتێبفرۆشە. كاوانی لە بارەی ڕۆمانەكەوە:_\n*نووسیویەتی:_((هیچ پیاوێكی ڕۆژهەڵاتی نییە، كە بەم زمانە باسی ئەوە لەگەڵ ژنەكەی بكات، كە چۆن كەسێكی دیكەی خۆشدەوێت)). لێرەدا، كاروانی ئەوەی بیرچووە كە ئومێد توانای سەرجێی و كرداری سێكسی نەماوە. هەر پیاوێكیش ئەو ئەندامەی بمرێت، هەست بە داڕووخانێكی گەورە و نەنگییەكی قووڵ و گەورەی كۆمەڵایەتی و كەسی دەكات، كە ناتوانێت تەنانەت چاویش هەڵبێنی و بگرە هەندێكییان خۆشیان دەكوژن. چونكە لە ڕۆژهەڵاتدا، پیاوبوون یەكسانە بەو كردارە كە بە داخەوە ئەمە تێگەیشتنێكی هەڵەیە. بۆیە كە ئومێد بەو شێوەیە لەگەڵ خاتوونی خێزانی دەدوێت، ڕەنگدانەوەی ئەو بارە دەروونیەیەتی. وێرای ئەمەش، هەم شەرع، هەمیش یاسا، هەم لایەنی كۆمەڵایەتی،ڕەوایەتی بە جیابوونەوەی خاتوون دەدەن لە مێردەكەی، كە واتا ئومێد چی بكات؟!.\n* نووسیویەتی:_(( بەعسییەكان كارێكی باشییان كردووە كە ئاویان نەداوەتە سەڵاح چونكە دەمرد)). پرسیاری من وەك خوێنەرێك لێرەدا ئەوەیە، ئایا بە عسییەكان كاتێ كەسێكییان لە خۆپیشاندانێكدا دەگرت، هێندە بە سۆزو مرۆڤدۆست بوون بهێڵن بە زیندووەتی بمێنێتەوە؟مەگەر ئەوان هەزارەها زیندانییان، دوای ئەشكەنجەدانی زۆر، سارێژ ناكردوو كە چاكیش دەبوونەوە لە سێدارەیان نەدەدان؟ هەرگیز بەعسییەكان كاری باشییان نەكردووە. بە تایبەتیش بەرامبەر خۆپیشاندەران و ڕێكخستنە سیاسییەكان. ئەمە هەڵە تێگەیشتنە.\n*نووسیویەتی:_((ڕۆماننووس كۆتایی ڕۆمانەكەی بە واڵای هێشتۆتەوە بۆ خوێنەر)) كەچی لە درێژەی وتارەكەیدا دەڵێت:_(كۆتایی بە ڕۆمانەكەی هێناوە)).هاوكات، پێ دەچێ كاوانی ئاگاداری ڕۆمانی كوردی نەبێت، چونكە چەندان ڕۆمانی دیكە هەن، پێشی كتێبفرۆش چاپ و بڵاو كراونەتەوە و كۆتاییەكی كراوەشیان هەیە وەك:((گرەوی بەختی هەڵاڵە)). نەك ئەمە تەكنیكێكی تازە داهێنراوبێت لە كتێبفرۆشدا.\n* نووسیویەتی:_((هەموومان دەزانین بەعس هەموو كوشتنێكی بە یاسا دەكرد و هەڕەمەكی نەبوو)). بێگومان ئەمەش بێ ئاگایە لە مێژووی سیاسی عێراق،كە پەتایەكی زۆربەی نووسەرانی ئێمەیە كە لە بارەی هیچ شتێكەوە زانیارییان نییە و كەچی خۆشیان وەك مەلای دوانزە عیلم دەبینن. چونكە هیچ ڕژێمێك لە دنیادا،هێندەی بەعس بە هەڕەمەكی و بێ هیچ یاسا و دادگایی كردنێك خەڵكی نەكوشتووە. مەگەر بەعس سەدان گەنجی كوردی لە نێو بازاڕدا بە بەرچاوی خەڵكەوە گوللە باران نەكرد؟.\n* نووسیویەتی:_((چۆن چیاد بە ئومێد دەڵێت بۆ كوشتنی تۆ هاتووم)). زۆر نموونەی لەو شێوەیە لە شۆڕشی كوردیدا هەن، كاتێ سیخورێك ڕادەسپێردرا بۆ كوشتنی نەیارێكی ڕژێم، كارەكەی ناكردوو ڕاستەوخۆ پیلانەكەی ئاشكرا دەكرد. ئەگەر بە وردیش ڕۆمانەكەی خوێندبێتەوە، ئەوا چیاد خۆی دەڵێت:_(لە بەر ژیان من بوومەتە ئەمن). كە ئەمەش نیشانەی باوەڕ نەبوونییەتی بە كارەكەی.\nوتاری دووەم: _\nئەم وتارەش لە ڕۆژنامەی هەولێر ژمارە(3315)لە 9/8 بڵاوكراوەتەوە. وتارەكە لە بارەی ڕۆمانی شەوانی باكۆیە. بێگومان هێشتا ئەو ڕۆمانەم نەخوێدۆتەوە، وەلێ هەر كەسێك خانمباز بخوێنێتەوە، دەزانێ ئەو بەڕێزە نەك ڕۆماننووس نییە، بگرە گاڵتەجاڕیش بە دنیای ڕۆمان دەكات. بۆیە نە سنووری بەزاندووە، نە باسی پۆڕنۆش دەكات، وەك ئەوەی كاوانی تێی گەیشتووە. بەڵكو شكۆی ژن لە ڕۆمانەكانی دەشكێنێ. كاوانی لەو وتارەیدا دەنووسێت:_\n*نووسیویەتی:_(( ڕێواسی سپیی نییە)). بەڵام ڕێواسی سپی هەیە، لە ناوچە هەرە ساردەكان و ژێر بەفر دەڕوێت و دەكرێ لەم بارەیەوە، كاوانی زانیاریی لە ڕیش سپی و پیاو ماقووڵانی خۆی وەربگرێت!!.\n*نووسیویەتی:_(( گەنم شیرین نییە)). نووسەر لێرەدا، لە مانای دەربڕینی ڕۆمانەكە نەگەیشتووە. چونكە ئەسمەرو گەنم ڕەنگییەكان شیرینن. بۆیە ئەم دەربڕینە شیاوە و هەڵەی تێدانییە.دواتریش گەنم وەك وەسفێكی نایاب بۆ كچەكە بەكار هاتووە. وەك گەنمی قەندەهاری بوو، خۆ مانای وانییە كچەكە گەنمە، بۆ لە یەك چوونە.\n*نووسیویەتی:_((چۆن لە ماوەی مانگێك مەمك لە بنی مەمكەوە بۆتە پرتەقاڵ)). لێرەوەش كاوانی بە هەڵەداچووە. چونكە دەبوو بزانێت مەمك بە دەست لێدان و گرتن و گوشین، بە خێرایی و لە ماوەیەكی زۆر كورتدا گەورە دەبێت. بە تایبەتی كە ئەو كچە گوڵفرۆشی یانەكە بووە. مەگەر لە یانەكان، كەسی سەیری مەمك دەكات و تێی ڕادەمێنێت؟.\n* نووسیویەتی:_((چووە گەرماوەكە دووشێكی وەرگرت هەڵەیە)). بەڵام ئەم ڕستە لە دەربڕین زۆر ئاساییە و لەگەلێك ڕۆمان كەوتۆتە بەرچاوم. دووشێكم وەرگرت، بە مانای گەرماوێكم كرد. بۆنموونە زۆرجار دەگوترێت:-پشوو بدە، یان پشووێكی وەرگرت. خۆ پشووش دەدرێت وەرناگیرێت.\n*نووسیویەتی:_((لیمۆ گەورەترە لە شەمامە)). بەڵام ئایا لیمۆ هەموویان یەك قەبارە و یەك شێوە و یەك قورساییان هەیە؟.\n*نووسیویەتی:_(( پێش ئەم ڕۆماننووسە شێرزاد حەسەن و حوسێن عارف)) باسی ئەم بابەتە دەكەن كەمەبەستی پۆڕنۆیە. بڕوام وایە بە قووڵی لە بەرهەمەكانی شێرزاد حەسەن نەگەیشتووە.كەس ئەوەندەی ئەو ڕۆماننووسە دیارەی كورد، شكۆ بۆ سێكس و جەستەی ئافرەت دانانێت و بە هیچ شێوەیەك پەیامی ئەو لە گەڵ پەیامی نووسەری شەوانی باكۆ یەكناگرێتەوە. بگرە بەراورد كردنیشیان، بێ ئاگایەكی گەورەیە لە ئەدەب و ڕۆمان. چونكە شێرزاد حەسەن لە نووسینەكانیدا، هەمیشە دژی ئەو ئەقڵە دەوەستێتەوە كە ژن وەك كاڵا لە خزمەت پیاودا دەبینێت.هاوكات ئەم بەڕێزە لە نووسینەكانیدا، چەند بۆچوونێكی سەیر دەردەبڕێت،بۆنموونە دەڵێت:_((هیچ ڕۆمانێك نییە بەتاڵ بێت لە داهێنان)).بەڵام ئایا هەموو ڕۆمانێك داهێنانی تێدایە؟ یاخود دەنووسێت:_((حەیفە لەسەر ئەو ڕۆمانە نەنووسیت ئەگەر لە ئاستی پێویستیش نەبێت)). هەر نووسەرێك هەستی كرد ئەوەی دەینووسێت لە ئاستی پێویست نییە، باشترین و سەرەتاییترین هەنگاو هەڵیبێنێ ئەوەیە، كە واز لە نووسین بێنێت و قەڵەمەكەی دابنێت.! دواجار دەڵێم، بە هیچ شێوەیەك ئارەزووی ئەوەم نەبوو كۆمێنت لە بارەی ئەو سەرنجە سادە و ساكارو بێ ئەرزشانەی كاوانی بدەم. بەڵام چونكە ئەمە نووسینە و لە ڕۆژنامەیەكی بەربڵاوی وەكو هەلێریش كە دەچێتە هەموو شوێنێك بڵاوكراوەتەوە، ئیدی بە پێویستمزانی وەك خوێنەرێكی ئاسایی ئەو سەرنجانە بخەمەڕوو. هیوادارم وردتر بێت لە نووسین. بە تایبەتی ئەگەر دەیەوێت لە بواری خوێندنەوەی ڕۆماندا بابەت بنووسێت!!.


وادەی خستنە كاری تەكنیكی (5G) ئاشكرا كرا - Yeane.Org ماڵپەری یانی\nوادەی خستنە كاری تەكنیكی (5G) ئاشكرا كرا\nلەگەڵ دەستپێكی ساڵی 2018ستۆكۆڵمی پایتەختی سوید بۆ یەكەمین جار كار بە تەكنیكی نەوەی پێنجەم 5G دەكات. كۆمپانیای تیلیا سۆنیرا ی سویدی -فنلەندی بۆ پەیوەندی و كۆمپانیای ئەریكسۆنی سویدی ڕایدەگەیەنن: لە توانایاندا هەیە بۆ یەكەمین جار لەگەڵ دەستپێكی ساڵی 2018 نەوەی پێنجەمی تەكنیكی پەیوەندی بێتەل(5G) بخەنە كار.\nپێشبینی دەكرێت بە بڵاوكردنەوەی ئەم تەكنیكە هەنگاوێكی گرنگ لە بواری تەكنەلۆجیادا بێتە كایەوە. وڵاتی سوید یەكێكە لە وڵاتانی یەكێتی ئەوروپا،لە مێژە بە داهێنانی مەزن لە بواری تەكنەلۆجی و زانستیدا ناسراوە، و لە ئێستادا بۆتە گەورەترین دەوڵەتی ئەوروپی لە بواری توێژینەوە و گەشەسەندن.\nنەوەی چوارەمی پەیوەندی بێتەل(4G) لە ساڵی 2009 لە لایەن هەمان كۆمپانیاكانی سویدەوە بڵا,كرایەوە.


فەرهەنگ | ئاژانس | Page 38\nپێشەکیی چاپی فارسیی ڕۆمانی دەریاس و لاشەکان\nنوێترین ڕۆمان، کتێبی مێژوویی و فیکریی تێدایە\nپ: چۆن دەنووسیت؟ کرداری فیزیکیی نووسین چۆن ئەنجام دەدەیت؟ کالڤینۆ: بە دەست دەنووسم. تێکستەکە زۆر چاک دەکەم. دە...\nپ: کاک ڕەسووڵ، ئێمە هەرکات ویستمان پەیوەندیت پێوە بکەین خەوتبوویت، بە گشتی دەخەویت؟ واز لە شیعر بێنە. پ: ئەم پ...\nنیل گه‌یمن تا ته‌واوكردن واز له نووسینه‌كه‌ت مه‌هێنه. كاتێك خه‌ڵكی ده‌ڵێن ئه‌مه باش نییه، ته‌قریبه‌ن هه‌می...\nپەیڤێک شیعرە، کە لە ناوشیاریدا دەنووسرێت و خوێنەر لە وشیاریدا وێران دەکات. بۆچوونی شاعیر و نووسەری مەزنی ئەڵما...\nیەکێک لە قسەوباسە گەرم و جددییەکان کە هەمیشە لە ناوەندی ئەدەبیدا دەکرێت، باسکردنە لە ئەزموون و قسەکردن لەسەر ق...\non: تشرینی یه‌كه‌م 27, 2016 In: فەرهەنگNo Comments\nشاڵاو حەبیبە بیخه‌وه یادت، خوان ڕوڵفۆ، هاوڕێکەی گارسیا ماركیز و كارلۆس فوئێنتس، له شانزه‌یه‌می مه‌یی 1917ـدا، له گوندی سه‌ن گابرییەل، له خێزانێكی خاوه‌ن زه‌ویدا، كه ئه‌و زه‌وییانه له ...\tRead more\non: تشرینی یه‌كه‌م 26, 2016 In: فەرهەنگNo Comments\nمستەفا بەیان وەرگێڕانی: شەماڵ وەلی تۆ بیرۆکەکانت لە کوێوە دەهێنیت؟ بێگومانم لەوەی کە زۆر جار ئەم پرسیارە لە هەموو نووسەرەکان کراوە. هەر نووسەرێکیش وەڵامی خۆی هەیە. گومان لەوە نییە کە نووسەر...\tRead more\nئه‌حمه‌د شاملوو و. له فارسییه‌وه: شەماڵ وەلی سەرنج: گه‌ڕانه‌وه بۆ ئه‌ده‌بياتی فۆلكلۆر، گه‌ڕانه‌وه نييه به‌ره‌و دواوه، به‌ڵكوو دۆزينه‌وه‌ی ڕێيه‌كی تره بۆ ده‌بڕين و درووستكردنی قووڵاييي...\tRead more\nسازدانی: دەریا شادان ئەحمەد چیرۆکنووسێکی کوردە و لە وڵاتی فینلەندا دەژی. ماوەی ساڵانێکە دەنووسێت. چیرۆکەکانی ئەو جۆرێک لە گەڕانەوەن بۆ ڕابردوو، ڕابردووی سیاسی و کۆمەڵایەتیی کورد لەنێو شار و...\tRead more\nئایا بۆب دیلان شایه‌نی خه‌ڵاتی نۆبێڵه؟\non: تشرینی یه‌كه‌م 20, 2016 In: فەرهەنگNo Comments\nئاژانس بۆ وه‌ڵامی ئه‌م پرسیاره نووسینێکی ״بووکسته‌ر״ ده‌خه‌ینه ڕوو که ده‌ڵێت: حه‌فته‌ی ڕابردوو به‌وپه‌ڕی سه‌رسووڕمانه‌وه بۆب دیلانی گۆرانیبێژ وه‌ک ئه‌دیبێک خه‌ڵاتی نۆبێڵی ئه‌ده‌بیی برده...\tRead more\non: تشرینی یه‌كه‌م 15, 2016 In: فەرهەنگNo Comments\nئامادەکردن و وەرگێڕانی لاوین بەختیار بۆ گەشەسەندنی توانا زارەکییەکان هەرچەندە هەندێک کات ناتکاتە گفتوگۆکەرێکی باش، ئەوانەی کە دەخوێننەوە ئارەزوویەکی تایبەتیان هەیە بۆ ڕێکخستنی وشەی هەمەجۆر ب...\tRead more\non: تشرینی یه‌كه‌م 13, 2016 In: فەرهەنگNo Comments\nڕۆبێکا سۆلنیت وەرگێڕانی تێکۆشەر خالید ڕۆبێکا سۆلنیت، نووسەری ئەمەریکایی و سەرنووسەری بڵاوکراوەی ئەدەبیی هارپەر چەند خاڵێکی بۆ ئەو نووسەرە تازەکارانە خستووەتە ڕوو، کە سەرقاڵی نووسینن لە بواری...\tRead more\non: تشرینی یه‌كه‌م 12, 2016 In: فەرهەنگNo Comments\nحەمە مەنتك مێژووی ئەدەبیاتی گێڕانەوە ئەوەمان پێدەڵێ، ئەدەبیاتی گێڕانەوە گەلێ هەورازونشێوی دیتووە. شێوازگەلی جوایەز بۆ گێڕانەوە پەیدابوونە. نوێترینیان ڕۆمانە. لە ڕۆمانیشدا شێواز و جۆری جوایەز...\tRead more\nیه‌كێتیی نیشتیمانیی كوردستان له باغۆز


سیڤی – بازرگان\nby Jiablog ئاب 22, 2017 ئاب 23, 2017 Uncategorized / بزنس / نووسراوەکان\nوه‌ك هه‌موومان ده‌زانین كه‌وا تۆڕی كۆمه‌ڵایه‌تی linked in تایبه‌ته به پیشه و كار و پسپۆڕی و زیاتر باسی بازرگانی و كار ده‌كات و زۆربه‌ی بازرگان و خاوه‌ن كاره گه‌وره‌كان به‌كارهێنه‌ری ئه‌م تۆڕه‌ن و له‌وێ دا به‌دوای كه‌سانی خاوه‌ن شاره‌زایی دا ده‌گه‌ڕێن و هه‌ڵیان ده‌سه‌نگێنن به‌پێی پرۆفایله‌كه‌یان. لێره‌دا گرینگ ترین ٥ لایه‌ن ده‌خه‌ینه ڕوو ه‌كه‌وا سه‌رنجی ئه‌وانه ڕاده‌كێشێت كه به‌دوای كه‌سانێك دا ده‌گه‌ڕێن كاریان بۆ بكه‌ن.\nناكرێت هه‌مان وێنه‌ی ئینستاگرام یاخود فه‌یسبووك به‌كاربهێنیت بۆ لینكد ئین كه‌وا تۆڕێكی پیشه‌ییه، با وێنه‌كه‌ت نوێ و جددی بێت نه‌وه‌ك له حاله‌ته‌كانی خۆشی و پێكه‌نینی زۆر یاخود وێنه‌ی پشوو و سه‌فه‌رت بێت، وا باشه وێنه‌كه‌شت نوێ بێت بۆ ئه‌وه‌ی شێواز و سیمای ئێستا و ته‌مه‌نت یه‌ك بگرنه‌وه و شاره‌زایی به سیماته‌وه دیار بێت، نه‌وه‌ك تۆ ته‌مه‌نت ٣٠ ساڵ بێت و وێنه‌كه‌ت هی كاتی ده‌رچوونت بێت له زانكۆ و وه‌ك كه‌سێكی كه‌م شاره‌زایی ده‌ر بكه‌ویت.\n٢-ناو و پۆستی پیشه‌كه‌ت:\nووریابه، بزانه له‌چیدا شاره‌زایت و ئێستا چ كارێك ده‌كه‌یت، ناكرێت بنوسیت سه‌ركرده‌ی خاوه‌ن دید یاخود شاره‌زا له بازرگانی چونكه ئه‌م ناوانه هیچ واتایه‌كی دیاری كراو ناده‌ن و زیاتر له حه‌ز و خولیا ده‌چن،با ئه‌و ناونیشانی كاره‌ت یاخود پۆسته‌كه‌ت دیار و ڕوون و به‌كارهێنراو بێت تاوه‌كو به ئاسانی بدۆزرێته‌وه له‌كاتێكدا خاوه‌ن كاره‌كان بۆ پۆستێكی دیاری كراو ده‌گه‌ڕێن.\nدوای هه‌ڵبژاردنی باشترین وێنه‌ت، له‌گه‌ڵ دیاریکردنی گونجاوترین ناونیشانی كار بۆخۆت، گرینگی زۆر بده به وورده‌كاری ئه‌و كاره‌ی كه‌وا شاره‌زای تێیدا و باسی ئه‌و كارانه‌ت بكه كه‌وا له ڕابردوودا كردوتن و ئه‌و كاره‌شی كه‌وا ئێستا تێیدایت،زۆربه‌ی خه‌ڵك ئه‌م به‌شه‌ی زانیاری پڕ ناكه‌نه‌وه و ته‌نها به ناوهێنانی پۆستی كاره‌كه‌یان واز ده‌هێنن، له‌كاتێكدا ئه‌مه بۆ خاوه‌ن كاره‌كان زۆر پێویسته تاوه‌كو بزانن به‌هره‌ت چیه و بیر و بۆچوونت بخوێننه‌وه و شاره‌زای خولیاكانت بن.\n٤-پشتگیری خه‌ڵكان و گروپه‌كان:\nهه‌موو ئه‌و كارانه‌ی كردووتانه باس بكه‌ن و بنووسن تاوه‌كو خه‌ڵكانی تریش پاڵپشت یاخود پشتگیری كاره‌كانت بكه‌ن كه‌وا ئه‌نجامت داوه، كه ئه‌مه‌ش هۆكاری متمانه‌ی زیاتر بۆ خاوه‌ن كاره‌كان و دروستی به‌هره و كاره‌كانت ده‌سه‌لمێنن، له هه‌مان كاتیشدا سه‌ر به‌كامه شوێنیت بینووسه تاوه‌كو وه‌ك به‌ڵگه بۆ به‌هره‌كانت به‌كاری بهێنیت.\n٥-كۆتای و له‌هه‌مووان گرینگتر:\nله پڕۆفایله‌كه‌تان ئاماژه بكه‌ن به كرانه‌وه‌تان بۆ هه‌ر هه‌ل و كارێك كه ئه‌مه‌ش وا پیشان ده‌دات، سه‌ره‌ڕای ئه‌و كاره‌ی ئێستات ده‌توانی كاری تریش بكه‌یت و بۆ هه‌ر سه‌ركه‌شی یاخود كارێی قورس ئاماده‌یت.\nTagged : linked in / سیڤی\nby Jiablog ئاب 14, 2017 ئه‌یلول 24, 2019 Uncategorized / فێرکاری\nبۆ پڕ کردنەوەی سی ڤیەکەت لەم وێب سایتە ئەم هەنگاوانە جێبەجێ بکە\nسه‌ره‌تا ده‌توانی ئه‌م بابه‌ته بخوێنیته‌وه بۆ دووركه‌وتنه‌وه له‌و هه‌ڵانه‌ی كه له سیڤیدا ده‌كرێت و ده‌بێته هۆی وه‌رنه‌گیرانت له كاره‌كه‌ت\nسایتەکە بکەوە و کلیک لەسەر Go To Resume Builder بکە !\nشێواز یاخود جۆری سیڤیەکەت هەڵبژێرە لە CV TEMPLATES !\nرەنگی سیڤیەکەت هەڵبژێرە لە COLOR COMPOSITIONS !\nجۆری فۆنت هەڵبژێرە لە PICK A FONT !\nزانیاریە کەسییەکانت پر بکەوە بە گوێرەی وێنەکە لە PERSONAL INFORMATION !\nزانیاری لەسەر ئاستی خوێندنت پر بکەوە لە EDUCATION !\nچەند زانیاریەک دەربارەی خۆت بنوسە لە PROFILE !\nباسی شارەزاییەکانت بکە لە EXPERIENCE !\nشارەزاییت لە زمانەکان باس بکە لە LANGUAGES !\nچ کارامەییەکت هەیە بینوسە لە SKILLS !\nباسی کەسایەتیت بکە لە PERSONALITY !\nکارامەییەکانت لە بەرنامەکانی کۆمپیوتەر بنوسە لە SOFTWARE SKILLS !\nچەند شتێک دەربارەی خولیاکانت باس کە لە HOBBY !\nئەگەر بتەوێ چەند بەشێک زیاد بکەیت لە سیڤیەکەت دەتوانی زیادی بکەی لە ADDITIONAL SECTIONS !\nبۆ دابەزاندنی سیڤیەکەت کلیک لەسەر DOWNLOAD YOUR CV بکە !\nبۆ نوسین و دروستکردن سەردانی ئەم وێب سایتە بکە\nTagged : چاوپێكه‌وتنی كار / سیڤی\nby Jiablog ئاب 10, 2017 ئاب 11, 2017 Uncategorized / بزنس / نووسراوەکان\nچەند هەنگاوێک بۆ دەستپێکردنی پرۆژەیەکی بچووک\nزۆرکەس ویستی دۆزینەوە و نووسینی پرۆژە و کاری تایبەت بەخۆیان و دوورلە کەسانی تر هەیە، وە ئارەزووی بۆ سەربەخۆیی و کارکردن بەشێوەی تەنیایی و بەدەستهێنانی قازانج دەستکەوتی تایبەت بەخۆیان بێ ئەوەی هیچ کەسێک بەژدار بێت گەم دەستکەوتانە.\nوە بۆ ئەوەی هەلبستی بەم جۆرە پرۆژانە پێویستە دوای چەند هەنگاوەک بکەویت بۆ دەستەبەری سەرکەوتن، وە لەو رێگایانەی کە دێن …\nدۆزینەوە و دیاری كردنی بیرۆكه و ئامانجێك بۆ بنیاتنانی پرۆژەكه لەسەری ، وە دیاریکردنی بە ووردی و کارکردن بۆ بەدەستهێنانی ئەم ئامانجانە، لە پێناو دۆزینەوەی رێگاکان بۆ بەدەستهێنانیان و گرێنتی سه‌ركه‌وتنی پرۆژەکە.\nدیاریکردنی ناو و لۆگۆی گونجاو بۆ پرۆژەکە کە هەلدەستێ بە دامەزراندنی. وەهەروەها پێویستە ناو و لۆگۆکە ڕه‌نگدانه‌وه‌ی خودی پرۆژەکە بێت. بۆیە پێویستە بەدلنیایی و رێکی دیاریبکرێت بۆ ئەوەی کڕیار بهێنێت بۆ پرۆژەکە و كڕیاره‌كان به ئاسانی له مانا و بیرۆكه‌ی كاره‌كه‌ت تێ بگه‌ن.\nلێكدانه‌وه‌ی ئه‌وه‌ی ئایا دەتوانرێت بەتەنها هەڵستێت بەم پرۆژەیە یاخود پێویستی بە یاوەر هەیە بۆ دامەزراندنی ئەم پرۆژەیە و سەرکەوتنی؟ ئەگەر گەیشتە ئەنجامی ئەوەی پێویستی بە یاوەر هەیە ، پێویستە لەسەری یاوەری گونجاو و رێک هەڵبژێرێت بۆ هەڵستان بەم پرۆژەیە.\nدانانی پلانێکی رێک و گونجاو بۆ هەموو ئەو پێداویستیانەی پرۆژەکە. وە دلنیا بوونەوە لە پلانەکان لە رێگەی گەنجینەی پرۆژەکە، وە خوێندنێکی تەواو بۆ بازارکردن و بەکارهێنانەکان.\nکارکردن بۆ دانانی پلانی بە بازارکردن و ماركێتینگ بۆ بەرهەمەکانی پرۆژەکە، لەڕێگەی ریکلام کردن و کارکردنی تیمی تەواو بۆ هەلسان بە کاری بەبازارکردنی بەرهەمەکان و دۆزینەوەی بەکارهێنەری گونجاو.\nدۆزینه‌وه‌ی سه‌رچاوه و پاڵپشتی ماددی.یەکێک لە رێگە هەرە سەرکەوتووەکان بۆ سەرکەوتنی پرۆژەکە، کارکردن بۆ هەلسان بە دۆزینەوەی سەرچاوەی باش و دلنیا بۆ گەنجینەی پرۆژەکە. بۆ دلنیابوونەوەی بەردەوامی کاری پرۆژەکە و نەبرینی گەنجینەی پرۆژەکە، کە دەبێتە هۆی سەرنەکەوتنی پرۆژەکە.\nهەڵسان بە هەموو کارە یاساییەکانی پێویست بۆ پرۆژەکە، وە ترسان لەپەیدابوونی کێشەی یاسایی پرۆژەکە بەرەو سەرنەکەوتن دەبات. وەهەروەها پێویستە خاوەن کار هەڵستێت بە دامەزراندن و تۆماركردنی كۆمپانیا یاخود هه‌ر جۆرێكی تر له ڕه‌سمی بوون بۆ كاركردن و دامه‌زراندنی راوێژکاری یاسایی و ژمێریاری یاسایی بۆ هەلسان بە هەموو کارە یاسایەکان. بێ ئەوەی هیچ هۆکارێک دروست بێت کە ببێتە هۆی وەستانی پرۆژەکە.\nهەڵسان بەکاری خوێندنه‌وه‌ی تەواو لەسەر بەبازارکردن و پێویستیەکانی و کۆمپانیا کێبرکێکارەکان بۆی، هەرکەسێک هەستا بە دامەزراندنی پرۆژە هەڵدەستێ بە یەدەگ کردنی کەل و پەل و خزمەتگوزاریەکان کە بەشێوەی زۆر بەدەست ناکەوێت لە بازار.\nبه‌كارهێنانی ته‌كنه‌لۆجیای سه‌رده‌م و هۆكاره‌كانی ته‌كنه‌لۆجی چونکە بەکارهێنانی رێگەی نوێ دەبێتە هۆی سەرکەوتنی پرۆژەکە. لەرێگەی کەم کردنەوەی بەفیرۆدانی کاتی پێویست بۆ بەرهەمهێنانی کەل و پەل و کەم کردنەوەی کادری مرۆڤی و کەم کردنەوەی بەفیرۆدانی پارە تا دەکرێت.\nئاگاردار بوون دیاری كردنی جیاکه‌ره‌وه‌كانی ئەو بەرهەمانەی کە پرۆژەکە بەرهەمی دەهێنێت بە ئاست وخەسڵەتی بەرز. دەبێتە هۆی هێنانی کڕیار بۆی و زیاد کردنی داواکاری لەسەری، واتا وه‌ڵامی ئه‌م پرسیارانه بده‌وه:چی تۆ له خه‌ڵكی تر جودا ده‌كاته‌وه؟ یاخود چی زیاد ده‌بێت گه‌ر تۆ ئه‌م كاره بكه‌یت؟ كۆمه‌ڵگا چی قازانج ده‌كات؟ ئه‌گه‌ر ئه‌م پڕۆژه‌یه نه‌كه‌یت كۆمه‌ڵگا چی زه‌ره‌ر ده‌كات؟ له‌گه‌ڵ ئه‌وه‌ش ده‌بێت هه‌موو هه‌ل و مه‌ترسیه‌كانیش لێك بدرێنه‌وه.\nهەموو ئەو شتانە بەرەو دڵنیابوونەوە لە سەرکەوتنی پرۆژەکە دەبات و بەدەستهێنانی ئەو ئامانجانەی کە دانرابوو بۆ هەلسان بە پرۆژەکە. وەهەروەها بەدەستهێنانی قازانج و دەستکەوتی ویستراو.\nTagged : چاوپێكه‌وتنی كار / سیڤی / فرۆشتن / ماركێتینگ\nگرینگترین پرسیاره‌كانی له كاتی چاوپێكه‌وتنی كاردا ده‌كرێن. فێری وه‌ڵامه‌كانیان به.\nby Jiablog ئاب 6, 2017 ئاب 6, 2017 Uncategorized / بزنس / نووسراوەکان\nلە بابەتی پێشووتر باسێکی کورتی چۆنیەتی رەفتار و هەڵسوکەوتکردن لە کاتی چاوپێکەوتنی کارمان کرد لە چەند خاڵێکی پوخت و بەسوود بۆ ئێوە. بەڵام لەم بابەتەدا گرنگترین ئەو پرسیارانە دەخەینە بەرچاوتان کە ئەگەری هەیە رووبەرووت بێتەوە لە کاتی چاوپێکەوتن و سوودی زۆری دەبێت بۆتان.\n• بدوێ لەسەر خۆت و کارامەییەکانت و ویستەکانت ؟\nمەبەست لەم پرسیارە ئەوەیە کە چۆن خۆت دەبینیت وە چۆن خەڵکی تر سەیرت دەکەن، بۆیە هەوڵ بدە وشەی گونجاو و کورت بەکار بهێنیت بۆ باس کردنی خۆت و دەربرینی تواناکانت و شارەزاییە زانستیەکان و کارکردنت و تواناکانت و ویستەکانت.\n• لە کوێ کارت کردووە پێشتر ؟\nمەبەست لەم پرسیارە بۆ زانینی شارەزاییەکانتە و چ توانایەکت هەیە. هەوڵ بدە کورتەیەک لەسەر کاری پێشوترت بدەی وشارەزاییەکەت لێی.\nهه‌وڵ بده ته‌نها ئه‌و كارانه باس بكه كه‌وا په‌یوه‌ندی دارن به‌و كاره‌ی كه‌وا پێشكه‌شت كردووه. پێویست ناكات باسی كاری شوفێریت بۆ كۆمپانیایه‌ك بكه‌یت كه‌وا بۆ ژمێریار پێشكه‌شت كردووه.\n• هیچ کارت کردووە لە کاتی خوێندن ؟\nمەبەست لەم پرسیارە بۆ زانینی هاندەرە راستیەکانە کە وایان لێکردووی کار بکەی لە کاتی خوێندن. ئایا هاندەری ماددی بوو یان مەبەست لێی بەدەست هێنانی شارەزایی و کارامەیی بووە.\nوا باشتر پاڵنه‌ره ماددیه‌كان باس نه‌كرێن له‌و خاڵه.\n• بۆچی کاری پێشووترت جێهێشت ؟\nئەم پرسیارە بە یەکێک لە هەرە پرسیارە شپرزەییەکان دادەنرێت و مەبەست لێی زانینی ئایا هیچ کێشەیەکت هەبووە لێی و چۆن مامەڵەت لەگەل کردووە، هەروەها ئاگاداربە لە راستی وەڵامەکەت.\nباشترین وه‌ڵام بۆ ئه‌م پرسیاره پیشاندانی حه‌ز و خولیای خۆته له گه‌وره‌تر بوون و زیاتر فێربوون، به‌م وه‌ڵامه هه‌م خاڵی نه‌رێنی ناده‌یت، له‌هه‌مان كاتیشدا جۆره ستایش كردنێكیشه بۆ لایه‌نی به‌رامبه‌ر.\n• بڕی موچەکەت چەند بوو لە کاری پێشووترت ؟\nمەبەست لەم پرسیارە زانینی دۆخی ئابووری تۆیە بە بەراوردکردن لەگەڵ هۆکارەکانی جێ هێشتنی کاری پێشووترت. بۆیە راستگۆبە لەوەڵامدا.\n• دەتەوێت چەند مووچەت دەستکەوێت لەگەلمان ؟\nهەوڵبدە وەڵامی ئەم پرسیارە مەدەرەوە بە شێوەیەکی راستەوخۆ ، هەوڵبدە کاریگەری نەبێت لەسەر ئەومووچەیەی کارمەندانی دیکە وەریدەگرن لە خاوەن کار.\nده‌بێت وه‌ڵامه‌كه‌ت گشتی بێت، تیان بگه‌یه‌نه كه‌وا شاره‌زاییت بڕیار له‌سه‌ر مووچه‌كه‌ت ده‌دات و دڵنیاشیان بكه‌وه كه‌وا له داهاتوودا ده‌یبینن كه‌وا چه‌نده كارامه‌ی.\nله‌م بابه‌ته‌ش هه‌نگاوه‌كانی خۆ ئاماده‌كردن و هۆكاره‌كانی سه‌ركه‌وتن له چاوپێكه‌وتن بزانه.\nTagged : چاوپێكه‌وتن / سیڤی\nچۆن له چاوپێكه‌وتنی كار سه‌ركه‌وتووبین؟!\nby Jiablog ئاب 4, 2017 ئاب 16, 2017 Uncategorized / بزنس / نووسراوەکان\nچۆنیەتی دەرچوون لە چاوپێکەوتنی کار بە سەرکەوتوویی !\nچاوپێکەوتنی کار بە یەکێک لە هەنگاوەکانی دوای نووسین و پیێشکەشکردنی سی ڤی دادەنرێت، زۆربه‌ی جار له‌دوای ئه‌م هه‌نگاوه لەلایەن پێشکەشکارەوە، خاوەن کار ده‌گاته ئەنجامی ئه‌وه‌ی كه‌وا پێشكه‌شكار وه‌ربگیردرێت یاخود رەتبکرێتەوە.\nبەگوێرەی گرنگیەکەی لەم بابەتەدا هەندێک هەنگاوتان پێشکەش دەکەین بۆ بڕینی چاوپێکەوتن بە سەرکەوتوویی و بڕینی ئه‌م هه‌نگاوه به سه‌ركه‌وتوویی و سه‌رسامكردنی لیژنه و به‌ڕێوه‌به‌ری كۆمپانیاكه.\nگرنگتیرن هەنگاوەکانی چاوپێکەوتنی کار بە سەرکەوتوویی !\n• دەست بکە بە کۆکردنەوەی زانیاری لەسەر ئەو شوێنەی کە پێشکەشی کارت کردووە لێیان، به هەموو ئەو شتانەی کە پەیوەستن بە چاڵاکیەکانی و بەشەکانی ئه‌م شوێنه.\n• زانیاریت هەبێت لەسەر ئەو پرسیارە زانراو و رۆتینیانەی کە لێت دەکرێت لەم جۆرە چاو پێکەوتنانە، و راهێنانیان لەسەر بکە پێش چاوپێکەوتنەکە. وەک: بۆچی کارکردنت هەڵبژارد لە کۆمپانیاکەمان ؟ چی نوێ دەتوانی پێشکەشی کۆمپانیاکەمان بکەیت ؟ .\n• ئەو خاڵانە دیاری بکە و بنووسه‌وه كه دەتەوێ بپرسیت لە خاوەن کارەکە و پێیاندا بچۆرەوە پێش چاوپێکەوتن. دواتر پاش کۆتایی پێ هاتنی چاوپێکەوتنەکە بیپرسە لە خاوەن کارەکە.\n• ئاگاداربە لە جێهێشتنی شوێن پەنجەی باشی خۆت بۆ خاوەن کارەکە چونکە زۆربەی جار یەکەم شوێن پەنجەت بەردەوامت دەکات.\n• ئاخاوتن و ووشەی گونجاو و ڕێک بەکار بهێنە لەکاتی چاوپێکەوتن.\n• دووربە لە جوڵاندنی پێیەکانت و جوڵاندنی باڵەکانت لە کاتی چاوپێکەوتن، بەڵکو بە شێوەیەکی راست دابنیشە.\n• جلی رەسمی و گونجاو بپۆشە بۆ چاوپێکەوتنەکە و پارێزگاری لە جوان پۆشیت بکە.\n• ئاگاداری گەیشتن بە بۆ شوێنی چاوپێکەوتن پێش کاتەکەی خۆی ، بۆ خۆ ئامادە کردن بۆی.\n• لە دەرگا بدە پێش چوونە ژوورەوە ، سڵاو لەو کەسە بکە کە چاوپێکەوتنت لەگەڵ دەکات.\n• تۆزێک زەردەخەنە دروست بکە لەسەر دەم و چاوت لە کاتی چاوپێکەوتن.\n• بە تۆنێکی دەنگی یەکسان بدوێ زۆر بەرز یاخود زۆر نزم نەبێت .\n• دوور بکەوە لە پرسیاری مووچە یاخود خەڵات کردن بەڵکو چاوەرێی قسەکەر بکە تا لەسەر ئەم بابەتە بدوێ.\n• زۆر ئاگادار بە لە کاتی چوونە دەرەوە لە چاو پێکەوتنەکە ، بە هیچ شوێنێک نەکەویت و ئاسایی بە.\nله‌م بابه‌ته‌ش بزانه گرینگترین ئه‌و پرسیارانه چین كه‌وا لێت ده‌كرێت له كاتی چاوپێكه‌وتن تاوه‌كو خۆت بۆیان ئاماده بكه‌یت.\nTagged : چاوپێكه‌وتنی كار / سی ڤی / سیڤی / نزنس\nby Jiablog ته‌مموز 23, 2017 ئه‌یلول 24, 2019 Uncategorized / پێداویستی / فێرکاری\nزۆربه‌مان له‌كاتی گه‌ڕان به‌دوای كاردا پێویستیمان به‌وه‌یه كه‌وا باشترین كارامه‌یی خۆمان نیشان بده‌ین و له به‌رامبه‌ره‌كه‌مان بگه‌یه‌نین كه‌وا چه‌نده كه‌سێكی پڕۆفیشناڵین. بێگومان ئه‌وه‌ش پێویستی به‌وه هه‌یه كه‌وا پڕۆفیشناڵانه كار و لێهاتوویی و چالاكیه‌كانی خۆت بنوسیت.\nتاكه ڕێگاش بۆ نووسین و گه‌یاندنی په‌یامه‌كه‌ت به خاوه‌ن كاره‌كان، ناردنی سیڤی جوان و ساده و ڕوونه.\nزۆربه‌ی جار ده‌ڕۆین به پاره سیڤی دروست ده‌كه‌ین یاخود به ساده‌یی و به‌بێ جوانكاری سیڤی دروست ده‌كه‌ین، و دواتریش ده‌ره‌نجامه‌كه‌ی وه‌رنه‌گرتمنانه له كاره‌كه.\nله‌به‌ر ئه‌وه‌ی خاوه‌ن كار شێوه و ڕووخساری پێشكه‌ش كار نابینێت و نای ناسێت وكه‌سیش نیه بۆی باس بكات له‌سه‌ر پێشكه‌شكاره‌كه. سیڤی تاكه كه‌سه كه‌وا باسی تۆ بۆ خاوه‌ن كاره‌كه بكات و وێنه و لێهاتوویی تۆ پیشان بدات و بگوازێته‌وه.\nبۆیه تا چه‌نده سیڤیت به‌هێزبێت و ساده پڕۆفیشناڵ بێت ئه‌وه‌نده چانس و هه‌لی وه‌رگرتنت زیاتره له كاره‌كه‌ت.\nیه‌كێك له باشترین و ساده‌ترین ڕێگاش بۆ دروستكردنی سیڤی له‌م لینكه‌ی خواره‌وه‌یه كه چه‌نده‌ها سیڤی ئاماده‌كراو هه‌یه و ده‌توانیت سوودی لێ ببینیت.\nTagged : سیڤی


له‌لایه‌ن: محەمەد ڕزگار - به‌روار: 2021-04-08-20:17:00 - کۆدی بابەت: 4293\nکارلێکە کیمیایەکان چین؟\nكاتێك كلۆرۆفيل شی دەبێتەوە بۆ ماددەی نوێ گۆڕانی کیمیایی ڕوودەدات ئەم گۆڕانە نموونەیەکە لەسەر کارلێکی کیمیایی، کارلێکی کیمیایی کردارێکە ماددەیەك یان زیاترى تێدا دەگۆرێت بۆ ماددەیەك یان چەند ماددەیەکی نوێ. ڕەوشتە فیزیایی و كیمیاییەکانی ماددە نوێيەكان جیاوازن لە ڕەوشتی ماددە بنچينەییەکان، بۆ نموونە کاتێک ئاو لەگەڵ کاربۆناتی سۆدیۆمی هایدرۆجینی دا تێکەڵ دەکرێت پێکەوە کارلێک دەکەن بۆ پێکهێنانی بڵقەکانی گازی دووانە ئۆکسیدی کاربۆن، ئەم بڵقانە وا لە پارچە حەلواکە دەکەن ئیسفەنجی بێت. نموونەیەکی دی گۆڕانی ڕەنگ لە پایزدا پەیدا دەبێت لە گۆڕانە کیمیاییەکان لە گەڵاکانی درەختدا.\nنیشانەکانی ڕوودانی گۆڕانە کیمییایەکان\nلە هەندێ کارلێکی کیمیاییدا بڵقەکان پەیدا دەبن، لە کارلێکەکانی تردا نیشتووە ڕەقەکان پێکدێن.\nنیشتوو ماددەیەکی ڕەقە لە گیراوەدا پەیدادەبێت وە لە کارلێکەکانی تردا وزە دەردەپەڕێت بە شێوەی ڕووناکی یان وزەی گەرمی یان وزەی کارەبایی، هەندێ جار لە کارلێکە کیمیاییەکاندا زیاتر لە نیشانەیەک لەو نیشانانە دەبێت.\nنیشانەکانی ڕوودانی کارلێکە کیمیاییەکان\n• پەیدابوونی گاز: لە ئەنجامی کارلێکی کیمایی لە بیکەرێکدا گازێکی قاوەیی کە دوانۆئۆکسیدی نایترۆجینە پەیدا دەبێت کاتێک تەلیکی مس لە ترشی نتریکدا دادەنرێت.\n• پەیدابوونی ماددەی ڕەق: گیراوەی کرۆماتی پۆتاسیۆم دەکرێتە گیراوی نیتراتی زیوەوە، ماددەیەکی ڕەقی سوور پەیدا دەبێت کە ماددە سوورە تۆخەکە نیشتووی کرۆماتی زیوە.\n• گۆڕانی ڕەنگ: کلۆر یان سپی کەرەوەی جل و بەرگ، سپیکەرەوە کارلێک دەکات و ڕەنگی جلەکە دەگۆرێ.\n• گۆڕانی وزە: وزە دەردەپەڕێت لە هەندێ کارلێکی کیمیایەکاندا بۆ نموونە ئاگر، وزەی رووناکی و وزەی گەرمی پەیدا دەبێت وە لە هەندێک لە کارلێکەکانی تردا وزە دەمژرێت.\nبەندەکان: پێکەوە بەستی گەردەکان\nبەندی کیمیایی هێزێکە دوو گەردیلە لە گەردەکەدا پێکەوە دەبەستێت، بۆ ئەوەی کارلێکی کیمیایی ڕووبدات، پێویستە بەندە بنچینییەکان هەڵوەشێن وە بەندە نوێیەکان پێک بێن.\nتێکشکاندنی بەند و پێکهێنانی بەند\nپێویستە بەندەکانی ماددە بنچینەییەکان تێک بشکێن، گەردەکان بە بەردەوامی دەجوڵێن، ئەگەر گەردەکان بەیەک کەوتن کاتێک کە وزەی پێویستییان هەبێت، بەندەکانیان تێکدەشکێن. دوای ئەوە گەردیلەکان دووبارە خۆیان ڕێکدەخەنەوە بەندە نوێیەکان پێکدێن لە پێکهاتنی ماددە نوێیەکاندا.\nبەندە نوێیەکان، ماددە نوێیەکان\nچی ڕوودەدات کاتێک هایدرۆجین لەگەڵ کلۆر یەکدەگرێت؟ گەردی گازی کلۆر گەردێکی دوانە گەردیلەییە واتە گەردی کلۆر لە دوو گەردیلەی کلۆر پێکهاتووە، گازی کلۆر ڕەنگی زەردی سەوزباوە. هەروەها هایدرۆجین گەردی دووانە گەردیلەییە گازێکە توانای سووتانی هەیە بێ ڕەنگە. کاتێک گازی کلۆر و گازی هایدرۆجین کارلێک دەکەن، بەندەکانی نێوان گەردیلەکانی هایدرۆجین دەشکێن، هەروەها بەندەکانی نێوان گەردیلەکانی کلۆر دەشکێن، بەندێکی نوێ پێکدێت لە نێوان هەر گەدیلەیەکی هایدرۆجین و گەردیلەیەکی کلۆردا، ماددەیەکی نوێ پەیدا دەبێت کە کلۆریدی هایدرۆجینە، کلۆریدی هایدرۆجین گازێکە توانای سوتانی نییە و بێ ڕەنگە، ڕەوشتەکانی جیاوازە لە ڕەوشتەکانی هەر یەکە لە دوو ماددە بنچینەیەکە.\nنموونەیەکی دیکە، سۆدیۆم کانزایە بەتین لەگەڵ ئاودا کارلێک دەکات، وە کلۆر گازێکی ژەهراوەیە کاتێک گازی کلۆر لەگەڵ سۆدیۆم کارلێک دەکەن ئاوێتەیەکی باو پێکدێت کە بریتییە لە خوێی چێشت. کلۆریدی سۆدیۆم واتە خوێی چێشت ماددەیەکی بێ زیانە مرۆڤ دەیخوات، ڕەوشتەکانی خوێ جیاوازە لە ڕەوشتەکانی هەر یەکە لە کلۆر و سۆدیۆم، خوێ ماددەیەکی نوێیە.\nبابه‌ته په‌یوه‌ندیداره‌كان به : کارلێکە کیمیایەکان


ماڵپەری فیردەوس | حوکمی ڕێگری کردنی مناڵ بوون لە لایەن ئافرەتەوە ؟\nسەردێری پرسیار:حوکمی ڕێگری کردنی مناڵ بوون لە لایەن ئافرەتەوە ؟\nبەرواری دانان :2018-10-10 کۆدی پرسیار:488\nپرسیار // ئافرەت تا چەند بۆی دروستە ڕێگری مناڵ بوون بکات چ بە نھێنی و ئاشکرا ئەگەر پیاوی پێی خۆش بێت ؟\nوەلام // سەرەتا زانایان دەلێن یەکێک لە گرینگترین مەبەستەکانی ژن ھێنان و شوو کردن ئەوەیە کە مناڵیان ببێت .\nعَنْ مَعْقِلِ بْنِ يَسَارٍ رَضِيَ اللَّهُ عَنْهُ قَالَ : قال رسول الله صلى الله عليه وسلم : ( تَزَوَّجُوا الْوَدُودَ الْوَلُودَ فَإِنِّي مُكَاثِرٌ بِكُمْ الأُمَمَ ) رواە أبو داود (2050) ، صححه الألباني في " صحيح أبي داود " (1805) .\nپێغەمبەر سەلامی خوای لێ بێت دەفەرمووێت : (( ئەو ژنانە بھێنن کە پیاوەکانی خۆش دەوێت و خۆشەویستن و مناڵیان دەبێت ، چونکە من شانازیتان پێوە دەکەم بەسەر ئومەتەکانی پێشتر . ))\nزانایان دەلێن مناڵ بوون مافێکی ھاوبەشە لە نێوان ژن و پیاو دەبێت بە ئارەزووی ھەردوو لا بێت ، وە دەلێن نابێت پیاو عزل " واتە : فڕێ دانی ئاوە لە دەرەوەی ڕەحم کاتی جووت بوون " بکات ئیلا مەگەر خێزانیشی پێی خۆش بێت .\nزۆربەی زانایان دەلێن دەبێت عەزل لەگەل ژنی ئازاد بە ویستی ژنیش بێت ، بەلگە :\nفەرموودەی عمر ان النبی صلی الله علیه وسلم نهی عن العزل عن الحرة ٳلا بٳذنها ، اخرجە احمد ، ابن ماجە .\nواته : عومەڕ خوا لێی ڕازی بێت دەفەرمووێت : پێغەمبەر سەلامی خوای لێ بێت نەهی کردووە لە عەزل لە گەل ژنی ئازاد ئیلا بە ویستی ئەویش بێت .\nزانایان دەلێن فەرموودەکە لاوازە چونکە لەسەند ابن لهیعەی تێدایە ، بەلام دەلێن ئەگەر لاوازیش بێت مانای ڕاستە چونکە جووت بوون لەگەل عەزل کردن ژن بێ بەش دەبێت لە پلەی چێژ و خۆشی جووت بوون ، ئەویش مافی هەیە و دەبێت ڕەزامەندی ئەویشی لەگەل بێت .\nابن عثیمین ڕەحمەتی خوای لێ بێت دەفەرمووێت : (( ھەوڵدان بۆ مناڵ نەبوو لە ئەسڵ دا دروستە ، چونکە ھاوەڵان عەزلیان کردووە لەسەردەمی پێغەمبەر سەلامی خوای لێ بێت وە پێغەمبەر نەھی لێیانی نەکردووە ، بەلام پێچەوانەی باشترە واتە مناڵ بوون و ڕێگری نەکردن ، چونکە زۆر مناڵ بوون کارێکی ڕێگە پیدراوە و ھاندراوە . )) "فتاوى نور على الدرب للعثيمين " (22/ 2، بترقيم الشاملة آليا) .\nزانایان دەلێن دروستە ڕێگری مناڵ بوون بکەن لەبەر ئەوەی ئافرەت بەرگەی سکپڕی ناگرێت یان لەبەر ڕێکخستن و پەروەردەکانی مناڵ یان ھەر عوزرێکی تر ، بەلام نابێت ڕێگری مناڵ بوون بکەن لە ترسی ھەژاری ئەمەیان گومانی خراپ بردنە بە خوای گەورە .\nنابێت پەیوەندی ژن و پیاو بگاتە ئەو ڕادەیە کە ئافرەت بە نھێنی ڕێگری مناڵ بوون بکات و حەب بخوات ، دەبێت پیاو ڕای ئافرەتیش وەربگرێت و لێک تێبگەن یان قەناعەت بۆ یەکتر دروست بکەن ئەگەر لایەک ڕێگری بکات ، وە دەبێت پیاو باش بزانێت مناڵ بوون تەنھا مافی خۆی نییە .\nکەواتە باشتر وایە ئافرەت ڕێگری مناڵ بوون نەکات بە نھێنی بە ھۆی حەب خواردن ، چونکە حەب خواردن دوو مەرجی ھەیە :\n(١) نابێت زیانی ھەبێت بۆ ئافرەت و نابێت بە بەردەوامی بخوات .\n(٢) دەبێت ئیزن لە پیاوی وەربگرێت .\nنابێت ئافرەت ڕێگری مناڵ بوون بكات لەبەر ژان و ئازار " واتە : بۆ ئەوەی تووشی ژانی مناڵ بوون نەبێت " چونکە مناڵ بوون ژانی ھەر دەبێت ئەگەر وا بێت دەبێت ڕێگری مناڵ بوون بکات بە یەکجاری ئەمەش دروست نییە ، وە ژانی مناڵ بوون چەند سوودی ھەیە .\n(١) ئەم ژانە دەبێتە کەفارەتی تاوان بۆ ئافرەت .\n(٢) وە پلەی بەرز دەبێت لە لای خوای گەورە ئەگەر ئارام بگرێت .\n(٣) ئافرەت قەدر و ڕێزی دایکی دەزانێت کاتێک ھەست بەم ئازارە دەکات .\n(٤) قەدری نیعمەتی لەش شاغی دەزانێت .\n(٥) خۆشەویستی و سۆزی و ڕەحمی بۆ مناڵی زیاد دەبێت ، چونکە ئەگەر شت بە زەحمەت بە دەست بێت ئەوا زیاتر خۆشی دەوێت .


ته‌قینه‌وەی چه‌ند بۆمبێك له دوو هۆتێلی ئه‌سته‌نبوڵ بۆته هۆی كوشتنی دوو كه‌س و بریندار بوونی یانزدە كه‌سی دیكه - 2004-08-10\nی مانگی هه‌شـت ١٠, ٢٠٠٤\nله توركیا ته‌قینه‌وەی چه‌ند بۆمبێك له دوو هۆتێلی ئه‌سته‌نبوڵ بۆته هۆی كوشتنی دوو كه‌س و بریندار بوونی یانزدە كه‌سی دیكه. سه‌رۆكی پۆلیسی ئه‌سته‌نبوڵ گوتویه‌تی ئه‌و هێرشانه زیاتر له هێرشی تیرۆرستی دەچێت.\nئه‌و ته‌قینه‌وانه له زوویه‌كی ڕۆژی سێ شه‌ممه‌دا له دوو هۆتێلی ناوچه‌ی لاله‌لی و سوڵتان ئه‌حمه‌د ڕوویداوە كه هه‌ردووكیان له شوێنه‌واری مێژووییه‌وە نزیكن.\nیه‌كێك له بۆمبه‌كان له سێهه‌م نهۆمی هۆتێلی پارس ته‌قیه‌وە، پاش 10 دەقیقه له‌وەی كه یه‌كێك په‌یوەندی به هۆتێله‌كه‌وە كردووەو هۆشداری دابوونێ دەربارەی ڕوودانی ئه‌و ته‌قینه‌وەیه. باوەڕدەكرێت له‌و كاته‌دا نزیكه‌ی 37 كه‌س میوانی ئه‌و هۆتێله بووبێت.\nپۆلیس گوتویانه ژمارەیه‌ك له خه‌ڵكانی بیانی ئازاریان پێگه‌یشتووە و ڕازی نه‌بوون به دانی زانیاری زیاتر له‌و بارەیه‌وە.\nبۆمبی دووەمیش له هۆتێلی هۆڵیدەی له ناوچه‌ی سوڵتان ئه‌حمه‌د ته‌قیه‌وە كه ته‌نها چه‌ند كیلۆمه‌ترێك له‌و شوێنه‌وە دوورە كه تیمی باسكێت بۆڵی ئۆڵه‌مپیات بۆ پیاوانی سه‌ر به ووڵاته یه‌كگرتووەكانی ئه‌مریكای لێماوەته‌وە پێش ئه‌وەی به‌رەو یۆنان به‌ڕێ بكه‌ون.\nله لایه‌كی ترەوە، له بنكه‌یه‌كی به‌نزینخانه‌ی قه‌راخ شاری ئه‌سته‌نبولیشدا دوو بۆمبی تر ته‌قیوەته‌وە. له ئه‌نقه‌رەی پایته‌ختیش كه‌سێكی نه‌ناسراو هێرشی كردۆته سه‌ر بینایه‌كی حوكومی. جێی باسه، له هه‌ردوو ئه‌و هێرشه‌دا هیچ كه‌سێك زیانی پێنه‌گه‌یشتووە.